
CAPITOLUL 1. 


— Domnul şi-a ales meniul? A, scuzaţi, n-aveţi listă de 
bucate... 

Chelnerul se grăbi să întindă o listă tânărului care se 
aşezase la o masă şi-şi privea fix farfuria goală. 

Edmond Garlier— aşa se numea tânărul nostru — era 
într-o stare în care nu-i era nici foame, nici sete... Căci pe 
un om care a hotărât să se sinucidă, nu-l mai interesează 
fripturile şi vinul. 

La ieşirea din restaurant avea să se arunce în Sena. 
Asta era definitiv stabilit; prânzul acesta avea să-i fie 
ultimul. Şi dacă în ciuda stării lui sufleteşti se mai silea să 
mănânce, asta era pentru ca să fie sigur că va fi lovit de o 
congestie când va sări în apă, 

Pentru a suta oară îşi repeta azi Garlier motivele 
dezgustului lui de viaţă, şi de fiecare dată hotărârea lui de 
a-i pune capăt devenea tot mai puternică. Deşi în vârstă 
numai de douăzeci şi şase de ani, era inventatorul unei 
pendule electromagnetice capabile de a semnala 
prezenţa şi natura metalelor în pământ, până la o 
adâncime de şase sute de metri. Timp de patru ani 
muncise pe brânci la desăvârşirea planurilor acestui 
aparat minunat; lucrările acestea însă îl aduseseră la 
sapă de lemn, înghițind toată partea ce i se cuvenea lui 
din modesta moştenire lăsată de părinţii lui Edmond celor 
doi fii ai lor. Căci inventatorul mai avea un frate mai 
mare, Emil, pictor de mare talent, care în aşteptarea 
averii reuşise cel puţin să-şi câştige un frumos renume. 

Când îşi văzuse lucrările puse la punct, Edmond pornise 
în căutarea unui capitalist, care să-l finanţeze. Dar vai! 

pretutindeni tânărul fusese ascultat cu o curiozitate care 
ascundea prost scepticismul sau ironia. Un bancher 
păruse totuşi să-l înţeleagă, tratativele fuseseră cât pe ce 
să ducă la un rezultat, când financiarul îşi suspendase 
brusc plăţile, victimă a crizei economice mondiale... 

— Domnul e servit, spuse chelnerul. 

Garlier se servi maşina! şi între un oftat şi altul, începu 
tot aşa de maşinal să mănânce. Era obsedat de o imagine 
graţioasă, imaginea unei tinere fete pe care o văzuse într- 
o seară pe stradă. De ce oare privirea, chipul şi mersul ei 
mlădios îi vrăjise aşa inima? De ce, după ce-o urmărise de 
departe până la un mare magazin unde-o pierduse în 
mulţime, Edmond rămăsese mereu cu gândul la ea? De 
ce după câteva săptămâni, când amintirea ei începea să 
pălească, intrase în atelierul fratelui lui, tocmai în clipa 
când acesta termina un portret? 

Vederea acestui portret îi smulsese un strigăt de 
uimire. 

— Ea! 

Nu încăpea nicio îndoială, era acelaşi oval al feţei, 
aceiaşi obraji catifelaţi, aceiaşi gură cu aceiaşi expresie 
ştrengărească şi totdeodată serioasă, aceiaşi ochi adânci 
οἱ visător... 

— Cum adică, „ea”? se mirase artistul. O cunoşti 
cumva pe mândreţea asta de fată? 

— Da. Ba nu... bâigui Edmond; aşa, numai din vedere... 
Cum se numeşte? 

— Crede-mă că nici eu nu ştiu. 

— Ei, asta-i! 

— Pe cuvânt de onoare. Eu îi zic d-ra Mister. A venit 
într-o zi să mă roage să-i fac portretul. De pozat avea să 
pozeze în atelierul meu. l-am cerut trei mii de franci şi ea 
nici n-a discutat preţul. Trebuie să vină mâine după 
amiază să ia în primire tabloul, 

Edmond era atât de fericit încât îşi uitase cu totul de 
pendula lui detectoare şi de toate necazurile. Şi a doua zi, 


la ora ştiută se înfiinţă la fratele lui. 

— A plecat tabloul. Azi de dimineaţă a venit un om care 
părea un servitor de casă mare şi mi-a dat „din partea 
Domnişoarei” trei hârtii de câte o mie. l-am dat tabloul şi 
a plecat. 

— Şi nu l-ai întrebat cum se numeşte stăpâna lui? gâfâi 
inventatorul. 

— Cum să nu! 

— Si? 

Şi servitorul mi-a răspuns că ,domnisoara” e o străină 
numai în trecere prin Paris şi că, de vreme ce tabloul e 
achitat, numele n-are nicio importanţă. Tu ce-ai fi făcut în 
locul meu? 

— Aş fi urmărit pe valet! mugi aproape Edmond. 

— L-am urmărit, declară fratele lui. 

Edmond răsuflă uşurat. 

— Da, continuă pictorul, l-am urmărit, dar la scară 
aştepta un automobil splendid. Cum s-a urcat servitorul, 
şoferul a pornit, şi cum în momentul acela nu trecea pe 
stradă niciun taxi, eu am rămas numai cu bunele intenţii, 
Şi zi o iubeşti pe frumoasa şi bogata noastră 
necunoscută? 

Frumoasă... bogată... şi necunoscută! O străină pe care 
Edmond n-avea s-o mai vadă niciodată! 

Aventura acesta îl umpluse de amărăciune şi de 
descurajare; vedea în ea o crudă ironie din partea 
destinului. Ori încotro îşi întorcea faţa tânărul era jucăria 
unor miraje aducătoare de brutale dezamăgiri, femeia îi 
refuza orice sprijin, dragostea îl atinsese cu săgeata ei 
numai ca să-l facă să sufere. După un an de zile de 
muncă şi de nădejde, această dublă cădere. Edmond 
alunecase în mod firesc spre sinucidere, refugiul celor 
slabi şi al celor învinşi. 

— Plata, ceru el. 

Plăti fără să controleze socoteala, lăsă tot restul averii 
lui — zece franci — drept bacşiş, se ridică hotărât şi ieşi 


repede din restaurant, luându-şi în fugă de pe cuier 
pardesiul pe care-l lăsase acolo. Şi-l îmbrăcă afară, în 
timp ce umbla cu paşi mari. 

Drumul până la Sena n-are să dureze mai mult de un 
sfert de oră. Trecând prin faţa Poştei, se opri. 

— Să nu uit să pun la cutie scrisoarea de adio către 
fratele meu! 

Era un ultim gest de duioşie înainte de săritura fatală. 
Edmond îşi scrisese scrisoarea chiar în dimineaţa zilei 
acesteia. De trei zile se tot codea... În cele din urmă, 
învinuindu-se de laşitate pusese mâna pe condei... Biletul 
tragic era scurt. Plicul era gata închis şi timbrat. Edmond 
se apropie de o cutie poştală şi băgă mâna-n buzunar, 

Scotoci prin toate buzunarele şi când ajunse la cel 
interior tresări... 

Şi scoase din el un portofel... 

— Proastă glumă mai e şi asta! murmură el. 

Garlier pipăi buimăcit portofelul, apei îl deschise. 

O mică avere se ivi înaintea ochilor tânărului 
inventator: douăsprezece bilete de o mie şi câteva de 
câte o sută... Se frecă la ochi. 

— Extraordinar! exclamă el. Straşnic! ca în basme! 

Prezenţa unei asemenea comori în mâinile lui i se 
părea un vis; pipăia bancnotele cu o spaimă caraghioasă. 
Apoi privi pardesiul. Indată înţelese de unde venea 
minunea. 

— Am schimbat pardesiul la ieşire! Ce idiot mai sunt! 
Fuga înapoi la restaurant! 

O clipă măcar nu se gândi să-şi însuşească portofelul şi 
conţinutul lui. 

— N-a reclamat nimeni că i s-a luat pardesiul? întrebă 
el pe chelner când ajunse. 

Acesta pufni în râs! 

— Ha, ha, ha. Asta e nostim. Carevasăzică, domnul 
care a plecat adineauri aluat pardesiul d-tale fără să-şi 
dea seama că al lui dispăruse? 


— Drace! exclamă Garlier. Nu ştiţi cum se numeşte 
domnul? 

— Nici gând, răspunse chelnerul. Azi l-am văzut pentru 
prima dată, ca şi pe dv., de altfel. 

— Drace! repetă inventatorul. 

— O, spuse filosofic chelnerul, nu merită să vă faceţi 
sânge rău pentru atâta lucru! 

Garlier socoti inutil să dea interlocutorului său mai 
multe lămuriri. Plecă şi începu să umble pe stradă 
gânditor. 

— lată unde ajungi când eşti cu capul în nori! Eram aşa 
de hotărât adineaori! ' 

Cei doisprezece mii de franci în portofelul acesta, pe 
inima lui, produseseră o schimbare în inima lui. Totuşi 
cinstea vorbea în el mai tare ca instinctul. 

— Dar identitatea adevăratului proprietar nu e oprit s-o 
aflu, nu-i aşa? 

Luă din nou portofelul, îl deschise, îl exploră cu de 
amănuntul. Şi constată, cu un amestec de sinceră 
decepţie şi de bucurie nemărturisită, că nu exista în εἰ 
nicio hârtie din care să se poată deduce numele şi adresa 
celui ce. Pierduse pardesiul, portofelul şi biletele. 

Ce era de făcut? Să se ducă să depună; totul la biroul 
obiectelor găsite? Garlier se; gândi ο clipă şi la 
posibilitatea aceasta, dar: în el instinctele începeau vădit 
să ridice! glasul: 

— La urma urmelor, îşi spuse el, ai tu pardesiul altuia, 
dar are şi altul pe al tău. În buzunarul tău există 
scrisoarea adresată fratelui tău; e mai mult decât 
suficient pentru victima furtului tău involuntar, ca să te 
găsească şi să-şi revadă bănişorii. Care vasăzică, diseară 
tot în patul meu am să mă culc. Ce aventură! 


CAPITOLUL 2. 


Pe când tânărul inventator vorbea aşa cu sine însuşi, 
un domn cărunt, dar încă zvelt, se plimba pe marile 
bulevarde fumându-şi ţigara. 

— A! dragă domnule Dubiet! se auzi deodată, lângă el, 
o voce sonoră. 

Un personaj elegant, îmbrăcat după ultima modă, şi 
care să fi avut vreo treizeci de ani, îi întindea o mână 
înmănuşată în gris deschis. 

— A, domnul Mare Tabergsen! spuse omul nostru. 

— Dragă prietene, spuse cu căldură numitul Mare 
Tabergsen, nici nu-ţi poţi închipui cât sunt de fericit că te 
întâlnesc! Aveam de gând să-ţi telefonez astă-seară, ca 
să-ţi cer un rendez-vous, când te zăresc deodată, tocmai 
pe d-ta. Asta-i un noroc! Ai luat desigur masa? Dă-mi voie 
să-ţi ofer o cafea. 

Mai făcură câţiva paşi şi se instalară pe terasa unei 
cafenele. Tabergsen explică că avea urgent nevoie de 
douăzeci de mii de franci, şi-l rugă pe domnul Dubiet să-i 
împrumute această sumă. 

— Dar vezi că, spuse Dubiet, criza mă obligă să mă 
restrâng oarecum... Tot ce pot să fac, e să-ţi avansez 
zece mii... li am la mine, dar să ştii că după asta, nici 
mâine, nici poimâine, nici în zilele următoare nu-mi mai 
ceri nimic. 

D. Dubiet băgă mâna stângă în buzunarul interior al 
pardesiului. Schimbă deodată feţe-feţe. 

— Ce? strigă el sărind în sus. 

Şi scoase din buzunar, nu portofelul pe care era sigur 

că-l pusese acolo la plecarea de acasă, ci o scrisoare. 

— Mi s-au furat banii! bolborosi el. Aveam un portofel şi 
douăsprezece mii de franci în el! La restaurant mi-au 
făcut-o pe când mâneam! 

Dubiet rotea nişte ochi îngroziţi şi faţa lui se făcu albă 
ca varul. 

— Dar, scrisoarea? observă Tabergsen. 

— Scrisoarea?... E timbrată şi plicul nici nu-i măcar 
închis. 

Tabergsen citi încet adresa „Domnului Emile Garlier, 
strada Saint-Marc 117, Paris (14)” 

— Eşti sigur, spuse el apoi, că n-ai schimbat cu cineva 
pardesiul? 

— Drace, strigă d. Dubiet. Ai dreptate! Pe mânicile 
pardesiului meu era o rozătură, şi pe ăsta nimic! îmi pierd 
oare minţile? 

Dovada că era o greşeală şi nu un furt îi reda întrucâtva 
liniştea. Ne mai socotindu-se victima unui escroc, şi 
transformându-se în anchetator, scoase scrisoarea din 
plic, o desfăcu şi ceti: 

„Sărmanul meu Emil, când vei primi această scrisoare, 
eu n-o să mai fiu între cei vii. N-am îndrăznit să-ți 
împărtăşesc prin viu grai, hotărârea mea de a sfârşi cu 
această viață, care nu mi-aduce decât griji şi necazuri, 
căci ştiu ce mi-ai fi spus ca să încerci să-mi ridici moralul. 
După ce am chibzuit bine, am hotărât să mă arunc în 
Sena. Cu puţin noroc, mi-aş fi putut croi şi eu un drum în 
viață ca atâția alți. Dar soarta m-a adus totdeauna pe căi 
fără ieşire. 

Adio. Te imbràtisez în gând pentru ultima dată. Cu mult 
drag. 

EDMOND. 

— Ce ghinion! spuse Tabergsen, hârtiile mele de-o mie 
sunt aşa dar în fundul apei! 

— Poate că nu, spuse d. Dubiet, căci la urma urmei, 
acest disperat avea de gând să expedieze scrisoarea prin 

poştă înainte de a se arunca în apă. O fi văzut poate că în 
locul scrisorii e un portofel bine căptuşit. 

— Asta nu m-ajută cu nimic! La ora asta, omul nostru 
chefuieşte probabil pe socoteala d-tale. 

— Asta o s-o vedem, spuse Dubiet, Având adresa 
fratelui, mi-o pot procura pe cea care mă interesează. In 
orice caz, în ceea ce te priveşte, după cum vezi, mi-e cu 
neputinţă să te servesc... îmi pare foarte rău, dragul meu. 

Tabergsen strânse pumnii şi plecă capul. Făcu plata, 
strânse mâna d. Dubiet şi plecă în direcţia Operei. Peste 
vreun sfert de oră, intră într-o clădire impunătoare, urcă 
la etajul trei şi deschise uşa apartamentului său mobilat. 
Aci se găsea servitorul lui un Hercule, care aducea mai 
mult a gladiator decât a servitor. Se numea Leopoldo 
Peters, naţionalitate precisă n-avea, călătorise mult şi era 
gata la orice treabă, chiar la cele mai necurate. Trăia într- 
o familiaritate cu stăpânul lui, când nu-i vedea şi nu-i 
auzea nimeni. 

— Arăţi grozav de plictisit! remarcă el, văzându-l pe 
Tabergsen că-şi aruncă furios pălăria pe un scaun. 
Fondurile în scădere? 

— Nu mai găsesc leţcaie să mă împrumut! spuse 
Tabergsen. 

— Asta-i într-adevăr ghinion, spuse Leopoldo. Pe sora 
d-tale ai văzut-o? 

— O! aia, scrâşni Tabergsen, e inaccesibilă ca o cetate! 
Când îi cer bani, îmi serveşte morală. „Tata ţi-a lăsat la 
plecare tot atâţia bani ca şi mie, îmi spune ea, dar eu 
sunt econoamă şi ordonată, şi tu...” Mi-a împrumutat 
odată o mie cincisute de franci. Şi de atunci, nicio 
centimă! Ai vreo idee? Vezi vreo ieşire? 

— Aha! Idei! Desigur că am, râse Leopoldo. Dar nu de 
acelea pe care le strigi cu glas tare. 

În timp ce între stăpân şi valet avea loc această 
conversaţie, d. Dubiet se îndrepta într-un taxi spre strada 
Saint-Marc, unde locuia pictorul Emil Garlier. 

După un sfert de ceas, d. Dubiet fu în faţa artistului şi 
se scuză că-l deranjează. 

— Voiam numai, spuse el, să vă cer adresa fratelui dv. 
A îmbrăcat din greşeală pardesiul men, şi eu l-am luat pe 
al lui... 

— Asta nu mă miră deloc din partea lui Edmond, e aşa 
de distrat, spuse Emil Garlier: toţi inventatorii sunt la fel, 
trăiesc cu capul în lună, şi ar fi în stare să-şi pună în loc 
de pălărie batista şi nasul să şi-l sufle în pălărie! 

— Fratele dv. Este inventator? spuse d. Dubiet. 

Da, desigur, a conceput planurile unui metalofon 
electromagnetic, care ar aduce milioane poate, chiar 
miliarde, dac-ar fi folosit la polul X... Polul X, botezat 
astfel de fratele meu, se găseşte, după cum afirmă el, în 
Oceanul Pacific şi cuprinde imense zăcăminte de metal 
preţios. Pentru ca să devină bogat şi celebru nu-i lipseşte 
lui Edmond decât să găsească un comanditar. Ρᾶ- nă'n 
ziua de azi, au eşuat toate demersurile lui ca să 
descopere pe aşa unul, şi el e foarte disperat. 

— Şi unde locuieşte acest om genial? 

— Strada Vercingetorix 17. 

— Mulţumesc, domnule. 

Dubiet plecă, luă un taxi şi se îndreptă spre adresa 
obţinută. Portarul îi spuse că Garlier nu-i acasă şi el îi lăsă 
un bilet pe care-l scrise chiar atunci. 

— Ce ghinion, dacă acest tânăr nenorocit ar fi uitat de 
scrisoarea scrisă fratelui său şi de la restaurant s-ar fi dus 
dea dreptul să se înece! gândi el. 

Nu, Edmond Garlier nu se aruncase în Sena. Seara, 
când se întoarse ca de obicei, luă biletul pe care i-l întinse 
portarul şi ceti îndată: 


Sunteţi atât de bun să treceţi pe la mine îndată ce veti 


putea? Am să vă restitui un pardesiu, 
J. DUBIET, Str. Medicis 60 

lată un om discret, gândi Edmond. Nici nu pomeneşte 
de mica avere pe care o avea în buzunar... Mă duc la el 
mâine dimineaţă... 

Şi după aceea, după aceea... După aceea va fi saltul în 
noaptea veşnică. 

CAPITOLUL 3. 


A doua zi de dimineaţă, d. Dubiet, tocmai îşi bea 
cafeaua cu lapte, când bătrâna lui servitoare Brigitta, veni 
să-i spună că în anticameră aştepta un musafir care cerea 
să fie primit, cu toate că nu era o oră prea potrivită. 

— Pofteşte-l înăuntru, Brigitto. 

Servitoarea introduse pe Edmond Garlier în salonul în 
care veni îndată şi d. Dubiet. 

— A! lată-l pe disperatul nostru, zâmbi gazda casei, 
sunt fericit că te văd, şi poţi să te lauzi c-ai avut noroc! 

— Aţi cetit scrisoarea către fratele meu? spuse roşind 
Edmond. 

— Da, am cetit-o! Nu era închisă.. Scuză-mi această 
indiscreţie, care o să-ţi fie de folos: 

— Domnule, spuse  Garlier, poftim  pardesiul si 
portofoliul... Şi unul şi altul sunt neatinse... 

— lată şi haina d-tale, spuse D. Dubiet, şi acum să stăm 
puţin de vorbă. Cunosc pe scurt povestea d-tale, şi cred 
că aş putea eu găsi pe comanditarul visurilor d-tale, Omul 
la care mă gândesc este o cunoştinţă de-a mea, un 
Suedez. E extrem de bogat şi se numeşte lulian 
Tabergsen. Are un fiu care-l aduce la disperare de leneş, 
jucător şi risipitor ce e, şi o fiică pe atât de serioasă pe 
cât e băiatul de secătură. Dacă vrei, te prezint chiar azi 
Suedezului. 

Edmond se aştepta aşa de puţin la o asemenea 
propunere încât i se opri un nod în gât. 

— Domnule, bolborosi el, nu ştiu cum... crede-mă că 
nici nu găsesc cuvinte ca să-ţi exprim... 

— Lasă, ai să le găseşti altădată, spuse Dubiet. Eşti un 
om care merită să fii ajutat. Plecăm acum împreună şi ne 
vom îndrepta iavaş-iavaş spre lulian Tabergsen şi pe 
drum d-ta îmi vei expune principiul invenţiei d-tale ca să 
fiu la curent când vom ajunge. 

Porniră. Tânărul beat de entuziasm, vorbea, vorbea... 

Ajunseră în faţa unei luxoase locuinţe. Dubiet îşi opri 
protejatul. 

— Aici, spuse el. Ai să vezi îndată că interiorul e demn 
de faţadă. 

În timp ce aşteptau în vestibul, un zgomot de paşi în 
dosul lor îi făcu să se întoarcă... D. Dubiet tresări 
recunoscând pe Mare Tabergsen, căruia nu-i putuse 
împrumuta zece mii de franci în ziua trecută. 

— Bună ziua, spuse Mare. Ai aflat şi d-ta? Chiar acum 
mi-a telefonat sora mea vestea... Vino îmi pare bine că te 
am lângă mine într-o asemenea împrejurare. Ajută-mă să- 
i dau puţin curaj. 

— Nu înţeleg, spuse Dubiet. Vin să-l văd pe tatăl d-tale. 

— Pe tata! Vasăzică nu ştii nimic?... Era plecat de şase 
luni în croazieră pe iahtul lui, Vesteras, şi deodată 
telefonul acesta... Credeam că ştii... Dar bine, dragul 
meu, tata e poate mort în clipa aceasta! Haidem! 

Dubiet era uluit. Pe Garlier decepţia îl ameţea ca o 
cădere. Mare Tabergsen străbătu cu ei un salon imens şi 
bătu la una din uşile acestuia... 

— Intraţi! spuse o voce. 

Mare şi cei doi bărbaţi intrară. Se aflau într-un alt salon, 
în mijlocul căruia aştepta în picioare o fată. Era Elena 
Tabergsen, fiica bogatului Suedez şi soră a lui Mare. 
Alergă cu braţele întinse spre fratele ei. 

— Mare, dragul meu Mare, sunt nebună de nelinişte! 

Abia după aceea văzu pe d. Dubiet şi pe Garlier. Celui 
dintâi îi întinse mâna, pe cel de-al doilea îl salută cu o 
înclinare scurtă a capului. Garlier îi răspunse stângaci, 
clătinându-se pe picioare sub imperiul unei surprinderi 

violente... 

Căci Elena Tabergsen era fata cu portretul, cea pe 
care-o iubea din tot sufletul de şi nu vorbise cu ea 
niciodată, şi pe care nu mai avusese nicio nădejde s-o 
revadă! Fu o clipă complet buimăcit, complet incapabil să 
înţeleagă ceea ce se vorbea în preajma lui. Abia după 
câteva secunde, venindu-şi puţin câte puţin în fire, începu 
să fie iarăşi el şi nu un manechin viu. De altfel, nimeni nu 
observase turburarea lui. Elena luă un teanc de ziare de 
pe o măsuţă de lemn preţios şi le întinse fratelui εἰ. 

— Tu n-ai citit? spuse ea. E îngrozitor. Da. Domnule (i 
se adresă acum lui Dubiet) îngrozitor. Ştiu pe dinafară 
telegrama pe care au reprodus-o azi de dimineaţă toate 
ziarele: „Shanghai, 14 Noiembrie. Ni se comunică de la 
Tu-Ceu că iahtul Vesteras, aparținând lui sir lulian 
Tabergsen, a fost găsit în largul mării, în dreptul 
Formosei, plutind în voia valurilor, la bord cu cinci 
marinari complet paralizați care au fost transportați la 
spitalul de la Tainan” 

Despre tata, niciun cuvânt. Telegrama e redactată în 
aşa fel ca şi cum tata n-ar fi fost pe bord în momentul 
descoperirii iahtului! Pe altă parte, mă gândesc că, dacă 
tata ar fi în viaţă ne-ar fi telegrafiat ca să ne liniştească... 
Sunt peste cinci săptămâni de când n-am veşti de la el, şi 
niciodată nu tăcea atât de multă vreme... Şi eu care-mi 
făcusem anume portretul ca să i-l trimet la Bombay! 
Voiam să-i fac o surpriză, căci de multe ori îşi exprimase 
dorinţa să aibă un portret de al meu ca să-l atârne în 
salonul Vesteras!/ 

Fata întreba lacom cu privirea ochii fratelui său, 
sperând să citească în ei durere şi nădejde. Dar Mare nu 
simţea în clipele acestea decât o neagră bucurie pe care 
se silea din toate puterile s-o ascundă. Tăcea. Garlier luă 
cuvântul. 

— Se prea poate ca tatăl d-tale să se fi pomenit izolat 
în cursul unui accident de navigaţie... 

— Aşa m-am gândit şi eu, vibră fata. În orice caz, eu 
una nu mă simt în stare să stau să aştept aici la Paris în 
asemenea condiţii. Poate că tata are nevoie de ajutor. 
Paralizia asta care a lovit pe cinci membri ai echipagiului, 
nu e firească! Asta miroase a piraterie. De câte ori nu vezi 
în ziare tot felul de isprăvi ale piraţilor chinezii sau 
australieni. Vreau să ştiu! Vreau să mă duc acolo! Vreau 
să fac o anchetă la faţa locului şi să dau de urma tatii! 

— În largul insulei Formosa? spuse Garlier. Nu cumva o 
fi vreo poznă a polului X de care vorbeam pe drum, d-le 
Dubiet? 

— Polul X? întrebă Elena. 

— Da, spuse Dubiet, tânărul meu prieten, d. Edmond 
Garlier a întreprins nişte lucrări ştiinţifice din care reiese 
că în regiunea unde a fost descoperit iahtul d-lui 
Tabergsen trebuie să se afle zăcăminte metalifere 
considerabile. D. Garlier este inventatorul unui metalofon 
electric care, în cazul de faţă, ne-ar putea face servicii 
însemnate. 

— Atunci vino cu noi, domnule, propuse spontan fata. 
Ai să ne ajuţi. Într-o asemenea expediţie, cu cât sunt mai 
mulţi, cu atât e mai bine. Vii şi tu, Mare? 

— Nici vorbă, spuse Tabergsen fiul, doar n-am să te las 
să pleci singură! Şi apoi, sunt şi eu tot atât de doritor ca 
tine să-mi găsesc tatăl... dacă mai trăieşte... 

— Pentru expediţia asta ne-ar trebui însă un vapor... 

— Daţi-mi voie, interveni d. Dubiet, sunt cumnatul unui 
armator şi aş putea negocia în numele dv. Inchirierea 
unui vapor în condiţii avantajoase. Afacerile nu merg 
strălucit în momentul acesta, multe vapoare au fost chiar 
scoase din circulaţie şi cred deci că nu mă laud când vă 
promit un contract din cele mai favorabile... 

— Da, spuse iarăşi Mare, dar banii pentru chirie? Eu ca 
să spun drept, sunt tinichea. 

— Am eu un cont la bancă, răspunse E- lena. 

— Şi bunurile mobile şi imobile ale tatălui dv. Vor fi o 

garanţie îndestulătoare în ochii armatorului, adăogă 
Dubiet. 

— Rămâne ca eu să-mi construiesc aparatul, spuse 
Garlier. 

— Câţi bani i-ar trebui? îl întrebă protectorul lui. 

— Vreo şaizeci de mii de franci... 

— S-a făcut. Asociază-mă la beneficiile d-tale şi ţi-i 
avansez. 

— Fixează chiar d-ta procentul ce ţi se cuvine... 

Mare, care nu dăduse nicio însemnătate primelor 
propuneri ale lui Garlier, se interesă deodată de chestiune 
şi ceru lămuriri. I 

— Metalofonul meu va servi la două lucruri.. In caz că, 
după cum e logic de presupus şi de temut, d. Tabergsen a 
avut de luptat contra influenţei maselor metalice 
încărcate cu electromagnetism care trebuie să se afle la 
polul X, aparatul ne va conduce automat spre acest pol. 
În al doilea rând, cu ajutorul lui vom determina locul 
exact şi adâncimea zăcămintelor preţioase. 

— Da, spuse Mare, înţeleg şi-ţi apreciez invenţia. Dar 
noi care te luăm acolo, am vrea să fim şi noi asociaţi la 
această afacere. 

— O! Mare! protestă Elena, domnul ne ajută şi-n 
schimb îi dăm şi noi o mână de ajutor. Nu ne datorează 
nimic. 

CAPITOLUL 4. 


În luminosul lui atelier din strada Saint-Marc, Emile 
Garlier tocmai îşi punea vopselele pe paletă când uşa se 
deschise şi Edmod intră val-vârtej. 

— Viu să ne luăm bun rămas, declară inventatorul. 
Plecăm mâine spre Formosa. 

— Ce? tresări pictorul! pleci mâine spre Formosa? Şi 
zici „plecăm”? Doar nu cu mine! 

— Cu fata căreia i-ai făcut portretul. 

— Ei, nu mai vorbi! 

— ΙΙ jur. Se numeşte Elena Tabergsen şi e fiica 
Suedezului lulian Tabergsen a cărei ciudată dispariţie în 
Pacific a fost semnalată de ziare. Plecăm în căutarea lui, 
şi în acelaşi timp, eu am să-mi experimentez aparatul la 
polul X. L-am şi construit. Nu-i o adevărată minune? Am 
găsit un financiar, avem un vapor, Dabir, apretat anume 
pentru expediţia noastră. Mă-ntreb uneori dacă sunt treaz 
sau dacă visez. 

— E într-adevăr ca în basme spuse Emil. D-ra 
Tabergsen ştie c-o iubeşti? 

— Nu. Mai e timp pentru asta; ea e foarte bogată, eu 
sărac — dar n-am să rămân aşa totdeauna. Afară de asta, 
ea nu se gândeşte decât la tatăl ei. Să-i vorbesc de 
dragoste deum, ar însemna cel mai bun mijloc de a-i 
ceveni nesuferit. Dragul meu Emile, astă seară eşti 
invitatul meu la masă, oriunde vrei. Din cei şaizeci de mii 
de franci puşi la dispoziţia mea de comanditarul meu, mai 
am trei mii şase sute; vezi dar că n-am nevoie să fiu 
zgârcit. 

Cei doi fraţi luară aşadar cina la un restaurant cunoscut 
pentru bucătăria sa excelentă şi pentru vinurile sale fine, 
şi a doua zi de dimineaţă, tânărul inventator se întâlni la 
gară cu Elena Tabergsen, cu fratele ei Mare, cu servitorul 
Leopoldo Peters şi cu d. Dubiet, care venise să salute pe 
călători la plecare. 

încă în seara aceleiaşi zile, un rapid îi debarcă la 
Marsilia. Străbătură oraşul fără să se oprească nicăieri şi 
se duseră în port, unde vaporul Dabir, îi aştepta sub 
presiune. 

Căpitanul, prevenit telegrafic de sosirea pasagerilor, îi 
aştepta la intrarea pe punte. Era scund, lat în spate şi 
oacheş la faţă şi se numea Solvani. 

Elena, fratele ei şi Garlier fură conduşi la cabinele lor 
de marinari respectoşi. Mare, care-şi sfârşi cel dintâi 
instalarea, se întoarse să stea de vorbă cu căpitanul şi-i 
dădu să înţeleagă prin toată atitudinea lui, că el avea să 
dea ordinele şi că marinarii, gradaţi şi negradaţi n-au 
acolo alt rol decât să vadă, de partea tehnică a navigaţiei. 

— Doresc să ajung cât mai repede la portul Tainan din 
insula Formosa. 

Manevra de plecarea avu loc numai decât. Marinarii, 
desfăcură otgoanele, helicea vaporului începu să se- 
nvârtească. Curând după aceia Dabir o porni pe mare. 
Mergea minunat, marea era frumoasă. 

Călătorii noştri văzură astfel farul vulcanului Stromboli, 
străbătură canalul de Suez, suferiră mult din cauza 
căldurii din Marea Roşie, făcură escală la Aden, la 
Colombo, la Singapore şi la Hong-Kong. După treizeci şi 
două de zile de când plecaseră de la Marsilia, zăriră spre 
est în ceţurile din depărtări coasta Formosei, 

Abia ajunseră în portul Tainan că Elena şi Mare îşi 
arătară unul altuia un iaht alb, ancorat în port: 

— Vesteras! strigară ei în acelaşi timp. 

Era într-adevăr Vesteras. Elena se mângâie o clipă cu 
speranţa că-l va regăsi pe tatăl ei pe bord. Mare îl rugă pe 

căpitanul Sol, vani ca Dabirul să treacă foarte aproape 
de iaht cu viteza micşorată... 

Dar vai. Vesteras părea părăsit! Nimeni pe bord, 
puntea închisă de jur împrejur... Inima fetei se strângea în 
timp ce a nedemnului ei frate era plină de o bucurie 
sălbatecă. 

— Tatăl meu e mort, mort de-a binelea, îşi spuse 
aventurierul, altfel unde ar putea să fie, dacă nu pe vasul 
care-i servea de domiciliu? 

Şi fiindcă sora lui îl privea, zdrobită, el îşi ascunse 
dezgustătoarea lui satisfacție,  crispându-şi jalnic 
trăsăturile fetii. 

— O minută nu vreau să mai pierd, declară el. Mă duc 
în oraş să anchetez eu însu-mi. Vii şi d-ta, Garlier?. 

Tânărul inventator era încântat de prilejul acesta de-aşi 
dezmorţi picioarele pe uscat. Debarcă aşadar odată cu 
Mare şi amândoi se interesară apoi de drumul spre spital. 

Li se arătă o clădire mare cu o înfăţişare severă. Când 
bătură la poartă, se deschise în aceasta o mică 
ferestruică şi apăru un sfert din faţa unui Asiatic. 

— What de you want? întrebă pe englezeşte Japonezul 
care făcea slujba de portar. 

Mare răspunse, tot pe englezeşte: 

— Sunt fiul lui sir lulian Tabergsen, proprietar al iahtului 
Vesteras, de pe care cinci marinari au fost transportaţi 
aici loviți de paralizie completă. Aşi dori să-i văd οἱ să stau 
de vorbă cu ei. 

— Nu mai sunt aici, declară portarul. 

— Morţii exclamă Tabergsen-fiul. 

— Nu, vindecaţi, dar la închisoare de cum şi-au 
recăpătat folosinţa membrelor lor. Explicaţiile pe care le- 
au dat când au început să poată iar vorbi, au fost atât de 
fantastice, încât nu mai încăpea nicio îndoială. Sunt nişte 
nemernici care poate că şi paralizia o simulau ca să scape 
de pedeapsă; l-au ucis pe proprietarul iahtului. 

— Bandiţii! exclamă Mare. Şi închisoarea unde e? 

— La capătul celălalt al oraşului, gentleman. Mergeţi 
drept înainte pe bulevard şi când ajungeţi la templul lui 
Vişnu, faceţi la dreapta. 

Directorul închisorii primi pe cei doi străini în cabinetul 
lui. 

— Înţeleg neliniştea dv., îi spuse el lui Mare şi de aceea 
am să fac apel la tot calmul de care sunteţi capabil. Am 
să chem înaintea dv. Pe deţinutul Halms, care era, cum 
poate ştiţi şeful echipagiului de pe Vesteras. Ceilalţi 
marinari încarceraţi se numesc Kell, Freddy, Gorp şi Stor. 
Au adoptat un sistem de apărare din cele mai rele. Cel 
dintâi îl veţi auzi pe Halms... 

Directorul bătu într-un gong îndată se ivi un gardian. 

— Adu-mi, te rog, pe deţinutul din celula 16. 

Gardianul salută, făcu la stânga-mprejur şi se întoarse 
încurând cu un om frumos şi cu o înfăţişare mândră: era 
Halms, şeful echipagiului de pe bordul lui Vesteras. 
Fruntea îi era brăzdată de o cută şi privirea îi era 
încărcată de un fel de exasperare plină de ură. 

— lar un interogatoriu? protesta el trecând pragul 
biroului directorial; n-am nimic de adăogat la ce am... 

Se întrerupse deodată; observase pe fiul lui Sir 
Tabergsen şi pe Garlier. Faţa i-se transfigură de bucurie. 

— Ah! domnule Mare! exclamă el. In sfârşit! D-ta cu 
siguranţă că ai să mă asculţi, ai să mă înţelegi şi ai să mă 
crezi! Cu d-lor degeaba vorbesc. Ah, d-le Mare, răsuflu şi 
eu acum! 

Halms se apropie de îndoielnicul personagiu şi-i întinse 
mâna... Mare însă nu i-o întinse pe a lui. 

— Pardon, spuse el rece, de ce tata nu mai e pe 
Vesteras? 

— Ah! domnule Mare, de-aş şti, ţi-aş spune eu singur, 
ne rugat, răspunse marinarul. Am trăit împreună aventura 
cea mai ciudată care se poate închipui. Să înnebuneşti, 
nu alta! Ştii cât ţineam cu toţii la sir Tabergsen. Suntem 
nişte oameni cinstiţi şi îţi jur că n-aveţi nimic ce ne 

reproşa! 

— Atunci, cum explici dispariţia tatălui meu?. 

— Să-ţi povestesc totul, domnule Mare: Am plecat din 
portul Nafa, care se află în una din insulele Lu-ceu şi 
pluteam de patru zile spre est-sud-est, când marea luă o 
culoare cum nu mai văzusem să aibă. Era aproape ca 
păcura de neagră, şi mereu ni se părea că vasul se târşea 
pe vreun banc de nisip. Sonda arăta însă o adâncime de 
mai multe mile. Cârmaciul îmi strigă de la postul lui că 
vedea uneori ţâşnind de la baza elevatorului mecanic 
scântei albastre. O clipă ne temurăm să nu fie foc pe 
bord, şi sir Tabergsen vizită el însuşi iahtul până în cele 
mai mici colţuri afle lui. Nicio urmă de început de 
incendiu... Mecanicul Şef ne înştiinţă şi el că maşinile 
funcționau numai cu mare greutate, deşi nu aveau niciun 
defect. Toate aceste fenomene făcură ca mirarea noastră 
să se prefacă în frică. Eram departe de ruta urmată de 
obicei de vapoarele care fac legătură între Japonia şi 
America sau Japonia şi Australia. Sir Tabergsen vroia să 
ajungă la insula Clipperton pe drumul cel mai scurt şi din 
această cauză, ne aflam într-o regiune necunoscută. 

Ne bucurarăm aşa dar când îl auzirăm ordonând să 
schimbăm drumul şi s-o luăm spre sud. Nu erau încă două 
ore de când urmam această nouă direcţie, când zărirăm 
pe mare ceva roşcat, care de departe ni se părea o 
corabie. Dar curând ne încredinţarăm că nu era, Era un 
fel de plută în formă de catafalc, o piramidă mare de 
bârne ciudat legate între ele cu liane şi frânghii primitive 
şi forma un fel de cuşcă plutitoare pe care avurăm 
curiozitatea s-o observăm mai de aproape. O sucitură de 
cârmă, şi Vesteras veni aproape de ciudat de curioasa 
cuşcă. Sub bârnele oblice, în centrul pardoselii plutei, se 
afla o cutie lungă verde, un sicriu încrustat cu pietre care 
străluceau în lumina asfinţitului ca nişte diamante, dar 
care nu erau şi nu puteau fi diamante, căci prea erau 
mari. Sir Tabergsen ne ordonă fireşte, să aruncăm puntea 

cu cârlige, să desfacem bârnele şi să urcăm pe bord cutia 
cea verde. Cât despre noi atâta aşteptam — căci şi noi nu 
mai puteam de curiozitate să ştim ce conţinea lada. 

Era grea şi furăm nevoiţi să ne slujim de macara. Când 
fu pe punte, o deschiserăm, Era un sicriu. Înăuntru se afla 
un mort, un om care nu era niciun Japonez, niciun chinez, 
niciun Mongol, niciun Malaiez. Şi nici Negru sau Alb: un 
om dintr-o rasă necunoscută. Era îmbrăcat într-un fel de 
rochie lungă de fibre vegetale roşii şi galbene cu nişte 
tepi ca nişte undrele de tricotat de lungi, iar în cap avea 
un fel de castron de cositor bătut în pietre strălucitoare 
ca acelea de pe sicriu. Sir Tabergsen era încântat de 
descoperirea aceasta. 

Trebuie ca există pământ în apropiere, ne spuse el, să 
încrucişăm pe o rază de cincizeci de mile şi să căutăm să- 
| zărim. Şi chiar dacă nu-l găsim, rămân măcar cu sicriul şi 
cu mumia aceasta, care vor îmbogăţi muzeul meu. Cine 
ştie de câte zile, săptămâni, de câte luni poate, se plimbă 
piramida asta pe mare? 

Rămăşiţele piramidei le lăsarăm în voia valurilor. 
Mâncarăm apoi bine şi veseli, vorbeam numai despre 
ciudăţeniile găsite pe mare şi era mândri din cale afară că 
vom descoperim o insulă necunoscută de geografi 

Oamenii de quart făgăduiră să fie cu ochii în patru şi 
mă dusei să mă întind în hamacul meu. Dormeam de nu 
ştiu câtă vreme, când fu brusc trezit de o durere vie în 
umăr... Fusesem înţepat de cineva — şi deschizând ochii, 
văzui la lumina lămpii postului pe acest cineva 
depărtându-se: Era mortul! Da, omul din sicriu, omul cu 
rochia în galben şi roşu! La început îngheţai de groază. 
Apoi dădui să mă scol, ca să dau fuga să-mi trezesc 
camarazii... Imposibil să fac cea mai mică mişcare. Eram 
ca bătut în cuie, pironit de hamac, nu alta! Şi nici de 
strigat nu puteam. Incepeam să am arsuri în gâtlej şi pe 
limbă mi se părea că am o sută de Kilograme... Şi peste 
puţin timp mi-am pierdut şi cunoştinţa. Mai mult nu ştiu 

decât că în momentul când mi-am revenit în simţiri, eram 
într-un pat la spital, şi patru marinari de pe Vesteras erau 
îngrijiţi în aceeaşi sală, tot de paralizie. 

Haida-de! spuse Mare. 

— Domnule, strigă marinarul, să mă trăsnească pe loc 
Domnul Sfânt dacă mint măcar cu o silabă! 

— Lasă, lasă, îl zeflemisi Tabergsen-fiul, ştii prea bine 
că n-are să te trăsnească. Ai imaginaţie, Halms, ce să zic. 
Adevărul e însă mult mai simplu şi faci rău că nu 
mărturiseşti că l-aţi ucis pe tata. 

— Domnule Mare! striga Halms. 

Pe d-ta te-aud vorbind aşa? 

— Dă-ţi seama, urmă Mare, că dacă ceea ce pretinzi 
este adevărat, atunci „strigoiul” d-tale ar fi fost găsit pe 
iaht. L-a văzut cineva? 

— Nu, spuse directorul. 

— Şi cosciugul acela verde, unde-i? întrebă Mare. 

— Nu ştiu nimic, răspunse şeful echipajului. 

— Nimeni n-a văzut nici acest sicriu verde, declară 
directorul. 

Garlier, care asistase cu tăcere la această scenă, luă 
cuvântul. 

— Totuşi, domnilor, după toate aparențele omul acesta 
este sincer. 

— Şi-a ratat vocaţia, spuse Mare, era, născut pentru 
teatru. 

— Daţi-mi voie, spuse inventatorul, aspectul mării, 
scânteile ţâşnite din macara, greutatea în manevrarea 
maşinilor, toate astea s-au petrecut în acea regiune spre 
care ţi-am mai vorbit, domnule Tabergsen: în regiunea 
polului... Iti declar nu numai că sunt convins de accentul 
de sinceritate cu care se exprimă omul acesta, dar şi că 
ciudăţeniile pe care ni le relevă, îmi întăresc convingerea 
că se poate — era să spun trebuie, ca ipotezele mele să 
fie confirmate. 

— Dv., domnule, spuse Halms lui Garlier sunteţi un om! 

Ştiţi să cetiţi în suflet şi în inimă. Dv. mă credeţi. 
Mulţumesc. Tare răbdător trebuie să fiu ca să nu-i strâng 
de gât pe cei ce m-acuză că mi-am ucis stăpânul! În felul 
acesta chiar că pot deveni criminal? Îmi vine să sugrum 
pe careva! Sunt nevinovat! Nevinovat! Cei ce se îndoiesc 
de nevinovăția noastră sunt chiar εἰ ticăloşi sau nebuni! 

— O să fii spânzurat, spuse Mare, şi complicii d-tale la 
fel. Sunt lămurit acum. Justiţia să-şi urmeze cursul! Să 
răzbune moartea tatălui meu! Domnule director, puteţi 
trimite pe acest individ înapoi în celula lui, noi ca să vă 
cerem permisiunea să ne retragem. 

La un semn al directorului, doi gardieni îl scoaseră pe 
Halms afară din birou, în timp ce Marc şi Garlier îşi luau 
ziua bună de la funcţionar. Se-ntoarseră pe jos în port, 
aproape fără să-şi vorbească, căci cu prilejul 
interogatorului lui Halms, surda antipatie care-i 
despărțea, se precizase. De mai multe ori în timpul 
lungului drum pe care-l făcuseră pe Dabir, Garlier îl 
surprinsese pe Marc Tabergsen exprimându-şi nişte 
sentimente care nu erau de loc ale unui fiu iubitor. Pe de 
altă parte, inteligenţa şi sinceritatea tânărului inventator 
pricinuiseră de multe ori griji aventurierului. 

Hotărât c-am făcut rău întovărăşindu-mă cu individul 
acesta, îşi spunea Mare. Iscusit şi subtil cum e, e capabil 
să-mi descopere jocul şi să mă împiedice să-mi joc cartea. 
Pe deasupra, bănuiesc că e îndrăgostit de sora mea, sau 
mai curând că se pregăteşte să-i facă Elenei curte ca să 
puie mâna într-o bună zi, pe zestrea ei. Am dat nu de un 
asociat, ci de un concurent şi de un spion. Atenţie, n-am 
deloc de gând să pierd o partidă aşa de bine începută. 

CAPITOLUL 5. 


Tot mergând cu Garlier, sinistrul personaj rumega 
aceste gânduri şi altele la fel. Garlier era foarte emoţionat 
de cele ce auzise. Ajunseră curând pe chei şi urcară pe 
bordul lui Dabir. 

Elena care aştepta cu nerăbdare întoarcerea lor, îi zări 
şi fugi în întâmpinarea lor. 

— Ei ce se aude? întrebă ea. 

— Ne-am dus la spital, spuse Mare, şi apoi la 
închisoarea unde sunt încarceraţi mateloţii. Merită 
ştreangul. 

— Ah! strigă tânăra fată, luându-şi capul în mâini, tata 
e mort? 

— Nu, domnişoară, spuse Garlier, eu nu sunt de 
părerea fratelui Dv. 

Elena ridică atunci capul şi-i se uită în ochi. 

— Imi place cum vorbiţi, spuse ea, 

— Dă-ţi seama, spuse Mare zâmbind surorii sale, că nu 
ţin deloc la părerea mea. 

Sunt convins că tatăl nostru a fost asasinat de marinari, 
aş fi însă fericit dacă mi s-ar dovedi contrariul. 

— O să-mi dau toată silinţa, dacă-mi dai voie, spuse 
Garlier. 

— Cum dacă-ţi dau voie? Dar nu cer decât asta, il 
asigură Mare, şi o să-ţi dau toate posibilităţile de reuşită! 
După părerea d-tale, la polul X se găseşte cheia enigmei? 

— Exact. 

— Am să-ţi fac o propunere şi pe urmă să-mi spui şi d- 
ta dacă nu sunt băiat bun, spuse Mare; pun la dispoziţia 

d-tale iahtul Vesteras, Te poţi instala acolo cu aparatul d- 
tale şi cu şase oameni. lahtul o să-l comanzi d-ta şi o să 
navigăm paralel; vei avea însă toată libertatea de 
acţiune, iar noi vom fi martorii cercetărilor d-tale, te vom 
ajuta la nevoie, iar la sfârşitul explorării, vei hotărî d-ta 
însuţi, dacă trebuie sau nu să conchidem că sir Tabergsen 
a murit. Se poate mai bine? 

Garlier nu-şi dădu seama ce cursă ascundea 
propunerea asta. 

— N-am niciun motiv să refuz, spuse el; dimpotrivă, Dar 
Vesteras nu e el imobilizat aici de autorităţi? O să putem 
dispune de el? 

— lahtul ne aparţine, surorii mele şi mie, căci pentru 
orice om cu toate minţile, iertaţi-mă că mă exprim atât de 
brutal, tatăl nostru nu mai e pe lumea asta. Voi face 
mâine demersurile necesare, şi vom pleca aşa cum am 
stabilit. 

Tocmai atunci sună clopotul anunțând masa de seară. 
Cu toate că nu-i era foame, Elena se aşeză la masă. Mare 
mancă cu poftă. Garlier, magnetizat la gândul că va porni 
în curând spre polul X, îşi reamintea lucrările lui ştiinţifice 
şi rumega în gând cifra. 

— O sută şaizeci şi unu grade longitudine est şi 
unsprezece grade latitudine nordică, murmură el; pe 
acolo trebuie să fi descoperit ei sicriul plutitor... Si 
deoarece „mortul” nu era mort. Nimic nu ne împiedică să 
credem, nici sir Tabergsen nu e. 

După masă, Mare se retrase sub pretext că-şi simţea 
capul cam greu. De fapt se retrăsese în cabină ca să stea 
de vorbă cu Leopoldo Peters. 

— Faptul merge cât se poate de bine, spuse el în 
şoaptă. Halms, Kelb, Freddy şi ceilalţi doi n-au să scape 
de ştreang. Putin împortă dacă povestea lor cu pluta, cu 
scrisul şi cu înţepătura e adevărată. Tatăl meu s-ar ἢ 
întors, dac'ar fi trebuit să mai reapară între cei vii. L-am 
hotărât în astă seară pe Garlier să se instaleze pe iaht, 

noi o să-l însoţim o bucată de drum, apoi o să ştergem 
putina... În ce priveşte restul, mă pot bizui pe tine. 

— Da, stăpâne, spuse infamul Lepoldo, dacă pot conta 
pe prima mea. 

— O s-o primeşti în Suedia, când o să pun mâna pe 
moştenire, ne-am înţeles, ţi-am făgăduit, ţi-am jurat. Ai 
numai grijă să lucrezi fără martori când va veni 
momentul. 

— O! zâmbi Peters, fii pe pace. 

În timp ce avea loc acest dialog criminal, pe puntea 
Dabirului, Elena şi cu Garlier stăteau unul lângă altul şi 
discutau despre expediţia pe care aveau s-o întreprindă. 
Tânărul vorbea despre nădejdile lui, despre încrederea pe 
care o avea că metalofonul lui îi va semnala prezenţa 
vreunui continent pe care să fi abordat sir Tabergsen...] 

— Îmi pun toată încrederea în dv., spuse] Elena cu ο 
voce emoţionată. Îmi iubesc atâta tatăl! Dac-aţi şti!! 

Tânăra îşi povesti viaţa. Mama ei, franţuzoaică, murise 
de febră tifoidă, pe când Elena n-avea decât trei ani. Sir 
Tabergsei îşi crescuse fetiţa cu o grija şi cu o dragoste pe 
care ea n-avea s-o uite niciodată... 

— Nimeni n-o să mă iubească cum mă iubea, cum mă 
mai iubeşte el, — căci ni vreau să cred că n-o să-l mai văd 
—spuse ea 

Garlier simţea dorinţa să-i strige că se înşeală, că 
cineva, care nu era departe, < iubea cu patimă. Nu 
îndrăznea totuşi să-şi exprime această dragoste 
puternică. 

— De ce dați din cap? îl întrebă Elena puneti la îndoială 
ceea ce spun? 

— O! nu, zâmbi el, vă cred... Dar suii lucruri pe care nu 
pot să vi le spun... De care poate o să vă dați seama 
cândva., dacă împrejurările o să vă îngăduie... 

Mărturisirea care-i ardea buzele, străbătea prin aceste 
cuvinte care numai în aparenţi erau misterioase. 

Elena le înţelese perfect sensul şi fu oare cum mirată. 

Niciodată încă, de la plecare lor din Marsilia, atitudinea şi 
limbajul lui Garlier nu lăsaseră să se presupună că ere 
îndrăgostit. Fata îşi mai dădea seama e această 
destăinuire n-o supăra deloc. Garlie era bine făcut, 
inteligent, loial, curajos. 

— În aşteptarea acelei zile, spuse εἰ daţi-mi voie să mă 
retrag în cabina mei Emoţiile de azi, m-au cam zdrobit, şi 
sân că am mare nevoie de odihnă, întinse tânărului 
mâna. El o luă şi strânse poate ceva mai mult decât în 
celelalte seri. 

— Noapte bună, domnişoară... 

Se uită în urma ei până o văzu dispărând ne după 
puntea comandantului, apoi se gândi iar la strania 
dispariţie a lui sir Tabergsen. 

Cine ştie, îşi spuse el, dacă n-aş putea descoperi pe 
Vesteras vreun indiciu oarecare, care să mă pună pe 
calea cea bună? 

De fapt, nimic nu-l împiedica să se ducă pe iaht şi să-şi 
înceapă îndată explorarea. Se convinse că avea în 
buzunar lampa electrică, şi hotărî să coboare în cea mai 
mică dintre cele două bărci care se legănau încetişor 
lângă vas, Garlier îşi dădu drumul pe scara de frânghie 
prin care se ajungea la barcă, şi deznodă otgonul care o 
ţinea de vas. Apoi începu să vâslească pe întuneric, 
strecurându-se fără prea multă stângăcie printre vasele 
ancorate ici şi colo în port. După douăzeci de minute de 
asemenea acrobaţii nautice, ajunse, la iaht. Căută pe 
dibuite o frânghie, se agăţă de ea ca să-i încerce 
rezistenţa, şi văzând că e solid legată de Vesteras, se 
căţără pe ea. ` 

Tânărul inventator era vânjos şi sprinten. Intr-o clipă fu 
pe puntea iahtului... Când să aprindă lanterna, i se păru 
că aude în stânga, un zgomot neaşteptat. Cineva umbla 
parcă nu departe de locul unde se afla Garlier. 

să fie un hoţ pe care l-am deranjat în mijlocului 
lucrului? îşi spuse tânărul. 

Apucă din instinct revolverul pe care-l purta la el, şi se 
îndreptă spre partea de unde venea zgomotul. La o 
cotitură, se găsi deodată faţă în faţă cu un om ale cărui 
trăsături nu le putea deosebi, căci omul acesta era cu 
spatele spre un proiector care lumina rada. Fâşia de 
lumină a acestui proiector lumina însă faţa lui Garlier. 

— A! domnule! domnule! spuse omul. 

Exclamaţia aceasta exprima mai degrabă uimire decât 
duşmănie. 

— Mâinile sus! porunci totuşi Garlier îndreptând spre el 
ţeava revolverului. 

Omul ridică iute mâinile în sus şi spuse 

— Te recunosc! Ai fost astă-seară la închisoare cu d. 
Mare Tabergsen... Eşti cel pe care doream cel mai mult 
să-l întâlnesc... Eu sunt Halms, şeful echipajului... Da 
domnule, am evadat din celula mea... Un prilej nesperat. 
Gardianul a uitat să încuie uşa după ce mi-a adus fiertura 
de orez şi apa. Era să-mi rup oasele. Aş fi făcut orice ca 
să te găsesc fără să atrag atenţia absolut nimănui... Am 
noroc, văd. Sunt nevinovat, domnule. Nu numai pentru ca 
să scap de pedeapsă am fugit, ci şi pentru ca să dovedesc 
că s-au înşelat şi în privinţa mea şi a tovarăşilor mei. O 
rugăminte am domnule: ascunde-mă undeva. 

— Să te ascund? unde şi cum, drăguţ meu? spuse 
Garlier. Iti închipui doar, că de îndată ce se va fi 
descoperit evadarea, vor porni în căutarea d-tale, şi prima 
grijă a poliţiştilor va fi să vină aici, unde, cum era şi 
natural, te-ai gândit să te refugiezi. 

— Dar dac-am pleca de aici, întrebă Halms. 

— Da, dar asta se va întâmpla cel mai devreme mâine. 
Şi d-ta trebuie s-o porneşti în larg chiar acum. Mi-ar părea 
foarte bine: să te primesc pe Vesteras, mi-ai fi chiar de 
mare folos. Dar abia mâine îi voi lua conducerea. Până 
atunci locuiesc pe Dabir, ca şi d. Mare Tabergsen şi sora 
lui Elena. 

— Atunci dă-mi voie să iau barca cu motor a iahtului. 

Cu ajutorul ei voi ieşi din port, mă voi duce să vă aştept în 
largul mării şi începând de mâine voi pândi trecerea d- 
tale... 

— Ne-am înţeles, spuse Garlier. 

— Nici nu-ţi poţi închipui, domnule ce nenorocire e să fi 
nevoit să fugi ca un vinovat, când ai conştiinţa curată 1 

„„„Barca e la pupă. Pot îndrăzni să te rog să mă ajuţi s-o 
cobor în apă. 

— Haidem, spuse tânărul. 

Nu făcuseră decât vreo douăzeci de paşi, ca să ajungă 
la partea dinapoi a lui Vesteras. Acolo, Halms se 
cutremură din tălpi până-n creştet: 

— Nu mai e aici! 

Halms şi Garlier, rămaseră nemişcaţi, pe bordul lui 
Vesteras, în faţa celor două suporturi goale ale bărcii. 

— Nu văd decât o singură soluţie, spuse inventatorul, 
să te conduc la micul vas cu pânze legat cu otgonul de 
Dabir; o să fugi cu el. Asta nu schimbă cu nimic 
programul. Decât numai că va trebui să tragi pânzele şi 
că nu vei putea înainta aşa de repede cum ai fi mers cu o 
barcă cu motor. 

Mâine, când Dabirul va pluti alături de Vesteras o să 
înapoiezi vasul proprietarilor lui legitimi. 

— Da, spuse Halms, planul e bun. Să plecăm fără să 
mai pierdem o clipă! 

Cei doi oameni se întoarseră spre mijlocul iahtului şi cu 
ajutorul cablului care le slujise la urcare, coborâră pe rând 
în luntre. După zece minute ajunseră fără zgomot lângă 
şalupa cu pânze. Halms sări înăuntru, apoi se aplecă 
peste bord şi strânse mâna lui Garlier. 

— Mulţumesc şi la revedere, spuse el în şoaptă. 

înainte de a se urca din nou pe Dabir, inventatorul ţinu 
să vadă şalupa lui Halms depărtându-se încet în noapte... 
Abia când pânza nu se mai zărea porni Garlier spre 
cabina lui... 

A doua zi, dis-de-dimineaţă, pasagerii de pe Dabir fură 

treziţi de exclamaţiile furioase pe care le scoteau mai 
mulţi oameni deodată. Erau bucătarul vaporului şi 
ajutoarele lui. Care constataseră absenţa şalupei cu 
pânze, legată solid la locul său de ei cu o zi înainte. 

— Pusesem înăuntru toate proviziile pe care le 
cumpărasem la piaţa chinezească, strigă bucătarul-şef, 
sunt pirați în port! Să plecăm cât mai repede din portul 
acesta blestemat! 

Garlier, care îşi închipui de pricinile zarvei acesteia, se 
îmbrăcă în grabă. Putin după aceea apăru şi Elena, apoi 
Mare Tabergsen Garlier luă pe fată deoparte şi-i povesti 
întâlnirea de pe iaht. Elena aprobă în totul procedarea 
tânărului. 

— Vă rog însă să păstraţi acest mic secret pentru dv. Si 
să nu-l destăinuiţi fratelui dv. Mi se pare pornit, pe 
nedrept pornit, împotriva lui Halms şi ar fi în stare să 
informeze poliţia ca să pună mâna pe el. Când îl vom lua 
pe Halms pe bord în larg, situaţia va fi alta. 

Îndată după masă, Mare Tabergsen se duse la 
căpitanul portului ca să i ceară autorizaţie de a dispune în 
mod liber de iaht. O obţinu fără nicio greutate, îndată ce 
plăti anumite taxe. 

Imediat Mare te întoarse pe Dabir, şi-i spuse lui Garlier 
cu o amabilitate prefăcută: 

— Dragul meu, poţi oricând da ordin să ţi se transporte 
aparatul şi bagajele pe bordul lui Vesteras. Sora mea şi cu 
mine rămânem pe Dabir, dar asta n-are nicio importanţă 
de vreme ce vom naviga împreună şi ne vom putea 
întâlni ori de câte ori vom dori. 

L-am rugat pe Solvani să-ţi cedeze un mecanic, un 
fochist şi şase marinari. lar d-ta devii comandantul 
iahtului. 

Garlier ar fi preferat, fireşte, de mii de ori să rămână 
lângă Elena. Dar oare nu ca s-o cucerească pe ea, primea 
el acest jumătate de exil? Şi apoi, avea s-o vadă în fiecare 
zi, fie chiar de departe. Era chiar în interesul expediției să 

lase pe câtva timp dragostea pe planul al doilea... 

— Iti mulţumesc, spuse el lui Mare, şi sunt de acord cu 
tot ce ai hotărât. 

Cu precauţiuni nesfârşite, trei oameni transportară 
metalofonul lui Garlier pe bordul lui Vesteras. În timpul 
acesta fochistul încălzea cazanele. Când totul fu gata, 
când vasul avu suficiente provizii de alimente şi de apă 
dulce, Garlier dădu el însuşi semnalul de plecare. Sirena 
iahtului, care nu mai scosese un sunet de zile, sfâşie aerul 
cu vocea ei răguşită; cea a lui Dabir îi răspunse, şi cele 
două vase ridicară aproape în aceeaşi clipă ancora... 

CAPITOLUL 6. 


Garlier, înarmat cu un binoclu, inspecta orizontul 
căutând să descopere şalupa pe care fugise Halms, fostul 
şef al echipajului. 

— De noaptea trecută, când a plecat, şi până acum, a 
făcut de bună seamă o bună bucată de drum. Ce păcat că 
am plecat de la Tainan abia la cinci seara! Curând o să se 
facă întuneric şi bietului Halms o să-i fie din ce în ce mai 
greu să πε zărească. 

Intr-adevăr, noaptea se lăsa cu repeziciune. Oamenii de 
quart aprinseră şi pe Vesteras şi pe Dabir luminile 
reglementare, Şi înaintarea spre est continuă, regulată şi 
monotonă. Cu viteza aceasta, observaţii interesante n- 
avea să poată face înainte de cinci-şase zile. Cu toate 
acestea, Garlier făcea dese inspecții la aparatul lui 
detector. li pândea şi cele mai mici oscilaţii şi nu-şi lua 
ochii de la arătătorul metalolonului decât ca să se 
gândească la Elena... 

— Sunt în preajma ei, murmură el, şi totuşi inima mi-e 
strânsă ca şi cum aş fi despărţit de ea printr-o depărtare 
imensă... Şi de fapt, când mă gândesc nu găsise decât 
motive de fericire. Atunci de ce nu mă pot apăra de 
presimţiri negre? De ce sunt atât de neliniştit? Marea e 
calmă; s-a lăsat, ce e drept, o ceaţă uşoară care ne 
ascunde momentan luminile de pe Dabir, dar mâine 
vasele au să strălucească iarăşi, şi mâine am s-o văd iar 
pe cea pe care-o iubesc... Cât despre bietul Halms, încep 
să mă tem să nu se fi rătăcit! 

Pendula salonului lui Vesteras bătea miezui nopţii. Lui 

Garlier nu-i era somn, dar nevoia de a-şi menaja forţele 
pentru bătăliile viitoare cu marea şi poate şi cu oameni, 
11 sfătuia să se ducă la odihnă, 

A doua zi de dimineaţă, fu deşteptat de nişte bătăi 
puternice în uşă. Sări din pat şi se duse să deschidă. Se 
aştepta să i se anunţe că fusese întâlnită o şalupă cu 
pânze de pe care un om făcea semnale. 

— Domnule, spuse unul din marinari ducând mâna la 
beretă, Dabir-ul nu se mai vede. 

Garlier îşi puse ceva pe umeri şi ieşi val-vârtej din 
cabină. Pe punte se adunase întreg echipajul. 

Garlier întrebă pe omul de quart: 

— Cine a fost de serviciu înaintea d-tale? 

— Charlet. 

Marinarul Charlet făcu un pas înainte şi spuse: 

— Cât timp am fost de quart, a fost o ceaţă aşa de 
groasă încât îmi venea să cred ci e fum. 

— De ce n-am fost anunţat? 

— Credeam că nu merita să vă sculăm pentru ceva atât 
de obişnuit; nu πε dăduseră-ţi nici un ordin în acest 
sens... 

— Dar sirena, de ce n-aţi pus-o în funcţiune? 

— Aşteptam să dea Dabir semnalul; dar sirena lui 
tăcea. 

— Şi sunteţi siguri că am păstrat direcţia cea bună? 

— Ah! domnule, spuseră cei doi cârmaci care făcuseră 
cu schimbul, n-am deviat nici măcar un deget! 

— Atunci să se fi rătăcit Dabirul/? 

Marinarii ridicară din umeri. 

Garlier era nedumerit şi consternat. Nici nu-i trecea 
prin gând să ducă mai departe singur o expediţie la care 
trebuia să participe şi Mare Tabergsen şi Elena, Destul că- 
| pierduse pe Halms. Dar încotro să se îndrepte ca să 
regăsească vaporul? Spre nord? Spre sud? Dar oare nu 
suferise Dabir vreo avarie, şi în cazul acesta nu era cel 
mai nimerit să se întoarcă îndărăt. 

Tânărului nu-i venea însă să creadă că în caz de pană, 
Dabir n-ar fi lansat semnale de alarmă către Vesteras. 
Prin urmare vaporul îşi continuase drumul... 

— Era la babord, îşi spuse Garlier, mergea cu aceeaşi 
viteză ca noi. Înspre nord trebuie aşadar să ne îndreptăm 
—şi încă cu toată presiunea. 

Şi după puţin timp, iahtul spinteca valurile cu viteza 
maximă. 

Aşa navigară toată dimineaţa. De pe catarg, un marinar 
cerceta neîncetat orizontul cu o lunete, dar totul fu 
zadarnic. Dabir râmase nevăzut. 

În inima lui Garlier se strecura teama. Nu cumva 
vaporul se scufundase brusc în urma unei catastrofe pe 
cât de misterioasă, pe atât de rapidă? Dramele mării sunt 
uneori atât de fulgerătoare! Vrând să spere în ciuda 
tuturor aparenţelor şi preferând să creadă că greşise 
direcţia, tânărul ordonă să se îndrepte linia de plutire spre 
sud-est. 

Până seară, iahtul înghiţi alte mile. Dar oceanul 
rămânea pustiu, şi noaptea se lăsă fără ca vaporul căutat 
cu atâta îngrijorare să fi fost zărit. Garlier umbla nervos 
pe punte în lung şi-n lat. Deodată se prezentă înaintea lui 
un fochist. 

Scuzaţi-mă domnule, spuse el salutând, dar trebuie să 
vă semnalez că ardem grozav de mulţi cărbuni de azi 
dimineaţă şi că dacă urmăm aşa, în curând va trebui să 
ne aprovizionăm cu combustibil. 

Garlier tresări. La asta nu se gândise. 

Aşadar dispariţia neaşteptată a lui Dabir silea iahtul să 
se întoarcă mai devreme într-un port. Inventatorul 
consultă hărţile maritime din cabina de comandă, 
determină poziţia vasului şi ajunse la concluzia că trebuia 
să se îndrepte spre Albay. Mic port din insula Lugon din 
arhipelagul Filipinelor. 

Mai aveau cărbuni pentru cinci zile şi provizii pentru 
trei — tocmai bine ca să poată ajunge. 

Şaizeci de ore de navigaţie aduseră pe Vesteras în 
apropiere de Albay, Recifurile făceau intrarea în radă 
anevoioasă dar un pilot local ajută pe călătorii noştri să 
evite orice primejdii. În orăşel, Garlier găsi provizii din 
belşug; îşi şi strânse o provizie de conserve şi de legume 
proaspete. Dar cu cărbunele nu merse aşa de uşor. 
Singurul negustor care avea această marfă, avea numai 
un stoc foarte slab şi cerea un preţ aşa de mare pe tona 
de cărbuni, încât banii de care dispunea Garlier 
mulţumită generozităţii Elenei nu i-ar fi ajuns. 

— Vom face ocolul insulei cu ajutorul pânzelor şi vom 
cumpăra cărbunii la Manilla. Chiar şi după aceea tot vom 
utiliza pânzele cât des vom putea, ca să economisim 
cărbunii. 

De fapt mai avea un motiv să se ducă la Manilla: 
speranţa că va găsi acolo veşti despre Dabir, a cărei 
bruscă dispariţie îl neliniştea mai mult ca oricând. 

— Cu cât stau şi mă socotesc, cu atât ajung la 
convingerea că nu poate fi vorba decât de un naufragiu 
sau de fugă... Dar de ce m-or fi părăsit în mijlocul 
drumului? Prea e de tot absurdă ipoteza asta! Atunci 
naufragiu? 

Garlier se înfiora şi respingea cu groază această 
presupunere. 

Şi avea dreptate. Se înşela numai când spunea că 
ideea unei fugi e absurdă. 

Căci Dabir-ul făcuse pur şi simplu calea întoarsă. 

Când se despărţise de Garlier şi-l instalase pe Vesteras, 
Mare Tabergsen avea planul lui, un plan criminal pe care 
nu-l comunicase nimănui afară de Leopoldo Peters. 

Din momentul când obținuse autorizaţia de a dispune 
de iaht. Evitase orice prilej de a sta mai mult de vorbă cu 
sora lui şi cu căpitanul. 

La ora cinci, sub pretextul oboselii şi a unei mari dureri 
de cap, lipsise din sufragerie, lăsând pe sora lui să 
mănânce numai cu căpitanul Solvani, secundul lui, 

Cardini şi cu mecanicul şef. 

Tânăra fată se duse curând la culcare. Fratelui ei nu-i 
era somn. Masa rece, pe care i-o servise în taină 
Leopoldo, îl săturase şi acum urmărea prin ferestruica 
cabinei lui luminile de pe Vesteras... 

De câteva minute, ele se vedeau mai puţin clar... Se 
ştergeau... Curând dispărură... Mare fu cuprins de o 
bucurie sălbatecă. 

— Cerul mă protejează! strigă el bucuros, e ceaţă! 

Profitând îndată de o împrejurare care-i servea atât de 
bine scopurile, aventurierul se urcase pe punte, şi urcase 
apoi pe scara de fier ce ducea la puntea comandantului. 
N-avu de făcut decât câţiva paşi şi intră în cabina de 
sticlă în care se găseau atunci Solvani şi cârmaciul. 

Auzind zgomotul făcut de Mare la intrarea în cabină, 
căpitanul se întoarse. 

— Tot cu durere de cap? Sau ţi-e mai bine? întrebă 
Solvani. 

— Două aspirine şi un somn de câteva ore au dat-o 
gata. Veneam să te anunţ că schimbăm direcţia. Cât e 
ceasul? 

— Douăsprezece fără un sfert, spuse Solvani. 

— Da, schimbăm direcţia după programul stabilit cu 
Garlier. 

Cârmeşte-o spre Singapore, căpitane, ne întoarcem în 
Europa. 

Solvani făcu un gest de mirare! 

— Socoteam c-o să întovărăşim iahtul, spuse el, 
auzisem de-o anchetă... 

— Ancheta e terminată, declară Mare. Tatăl meu a fost 
asasinat, ucigaşii vor fi condamnaţi şi executaţi. Garlier. 
Care-i un savant, a plecat mai departe spre est pe 
Vesteras, numai ca să facă nişte experienţe de 
electromagnetism, într-o regiune a oceanului Pacific. În 
care eu n-am ce face şi nici nu mă gândesc măcar să mă 
duc. 

— Foarte bine, se-nclină căpitanul. Dacă înţeleg bine, 
ne-ntoarcem la Marsilia? 

— Exact. 

Trecu doar timpul cât să dea ordine cârmaciului şi 
Dabir, ascultător la comenzile cârmei, îşi schimbă 
complet direcţia... 

Mare nu mai putea de bucurie, Se-ntoarse în cabina lui, 
se dezbrăcă. Se culcă şi adormi de astă dată ca după ο 
victorie. 

A doua zi, pe când se îmbrăca, auzi bătând la uşa lui. 
Se duse să deschidă şi o văzu pe Elena. 

Tânăra avea trăsăturile descompuse de uimire. 

— Nu se mai zăreşte iahtul! strigă ea. 

Primul ei drum, după ce se sculase, fusese să se urce 
pe punte şi să caute cu privirea pe Vesteras... Nezărindu- 
I, cu toate că era senin, ea alergase la fratele ei să-i strige 
uimitoarea veste. 

— Fireşte că nu se mai vede, zâmbi Mare. 

— Şi ţie ţi se pare firesc? spuse fata. 

— Dar bine, dragă surioară, răspunse aventurierul, de 
vreme ce Vesteras se îndrepta într-o parte şi noi în alta, e 
firesc să ajungem la un moment dat să nu ne mai vedem, 
nu-i aşa? 

— Cum adică se îndreaptă iahtul într-o parte şi noi într- 
alta? tresări Elena, 

— Ei asta-i, spuse Mare, nu ţi-a spus nimic Garlier? 

— Mi-a spus că vom naviga împreună. 

— Da, câteva ore, până ne încredinţăm că manevrarea 
lui Vesteras merge bine... Dar Garlier n-a vrut să ne 
expună primejdiilor unei explorări care poate fi plină de 
surprize de temut. ΙΙ aprob pe deplin. Noi mergem la 
Singapore, unde va veni şi el de cum va sfârşi de 
experimentat faimosul lui metalofon şi se va fi convins de 
imposibilitatea de a găsi viu pe tata. Ştii, Elena, nu-mi 
intră în cap cum de nu ţi-a suflat un cuvânt despre toate 
astea! Se poate să nu fie el decât un simplu escroc, care 

vrea să fugă cu iahtul nostru ca să-l vândă în vreun port 
american? 

— O! protestă fata, îl calomniezi, Mare! 

_ — Ar fi de dorit să ai dreptate, zâmbi mieros banditul. 
In orice caz însă asta arată că e în stare să se prefacă. Ne 
vom revedea cu Garlier la Singapore... sau ba, după cum 
e sau nu cinstit. Nu mai holba aşadar nişte ochi ca nişte 
farfurii si fă ca mine: aşteaptă desfăşurarea 
evenimentelor. 

Elena era buimăcită. Cu firea ei deschisă şi sinceră nu- 
şi închipuia că poate cineva minţi în chestiuni de aşa de 
mare importanţă şi asta o făcea să dea crezare fratelui ei. 
Şi totuşi sufletul fetei nu putea admite că acela pe care-l 
luase drept un om loial şi viteaz, era în fond numai un 
ipocrit. 

— De ce să se fi ascuns aşa de mine? se întreba ea; ce 
interes ar putea el avea să mă inducă în eroare? A fost 
categoric: „Vom naviga împreună... Oare se temea să nu-i 
cer să mă ia cu el spre necunoscut, spre primejdii? Dar 
dacă i-aş fi propus asta, cu bucurie ar fi primit... Căci mă 
iubeşte; nu mi-a spus-o niciodată altfel decât cu privirea, 
dar capul mi l-aş da că inima lui pentru mine bate... Zău 
nu mai înţeleg nimic... Ah! de-am ajunge odată la 
Singapore şi de s-ar întoarce Garlier! 

În timp ce Elena se zbătea astfel în întunericul 
răspândit de Mare în jurul ei, Mare luă la o parte pe 
Leopoldo Peters: 

— Acum e rândul tău, spuse el. Ştii ce ai de făcut, dacă 
vrei să încasezi cele o sută de mii de coroane. 

— Las” pe mine, spuse ticălosul servitor. Pândesc, sunt 
numai ochii — lasă mă însă să aleg eu momentul potrivit. 

— Dar negreşit înainte de Singapore! 

— Fii fără grijă, înainte de Singapore. Şi, dacă avem 
puţin noroc, chiar astă seară... De, cine are obiceiul să se 
plimbe seara singură-singurică... 

— Ştiu. Ai mâna liberă. 

Seara, după cină, Mare, Solvani şi secundul trecură în 
salon, în timp ce Elena ieşi pe punte, 

— Ce-aţi zice, domnilor, de o partidă de bridge? 
propuse Mare. 

Căpitanul şi secundul adorau jocul acesta. Şi după 
câteva minute de joc, nu mai aveau ochi şi urechi pentru 
nimic altceva. Cât despre Elena, ea se dusese la partea 
dinapoi a vaporului şi stătea rezemată de parapet, cu 
privirea pierdută în depărtări. Se gândea la Vesteras şi la 
Garlier şi se trudea pentru a suta oară să descurce 
motivele care putuseră determina pe inventator să 
păstreze tăcerea asupra adevăratelor lui planuri... 
Deodată sări înspăimântată... 

Un om ai cărui paşi îi auzise în dosul ei şi pe care-l 
crezuse unul din marinarii de serviciu, o înşfăcase în braţe 
şi o ridicase în sus... Nefericita scoase un strigăt dar în 
aceeaşi clipă se şi simţi azvârlită peste parapet şi se 
rostogoli în gol... 

Strigătul ei de groază se pierdu în zgomotul maşinilor şi 
în gâfâitul puternic al aburilor ce ieşeau prin tuburile de 
eşapament... 

Leopold îşi împlinise misiunea. O urmărise pe Elena 
încă de departe, se apropiase tiptil, tiptil, se năpustise 
apoi brutal asupra ei pe la spate şi o azvârlise în mare. 

Apoi se aplecă peste parapet, desluşi plescăitul 
înăbuşit al unui corp care cade în apă, aşteptă câteva 
clipe... şi mulţumit că nu se mai auzea nimic, rânji fioros 
în umbră. Apoi se duse în salon unde Mare, căpitanul şi 
secundul jucau încă. 

— V-aţi uitat ţigările în cabina dv., domnule, spuse 
Leopoldo lui Mare, privindu-l fix. Vi le-am adus... 

— Bine, mulţumesc, mormăi Mare înfrânându-şi o 
tresărire de satisfacţie. Pune-le pe masă. 

Şi a doua zi de dimineaţă, când căpitanul îl anunţă cu 
toate menajamentele posibile, că sora lui dispăruse şi că 
exista teama să nu fi căzut accidental în mare, Mare se 

arătă atât de îndurerat încât toţi cei ce fură de faţă la 
deznădejdea lui fură înduioşaţi până la lacrimi. 

CAPITOLUL 7. 


Ticălosul nu-şi manifestă bucuria decât când fu singur 
cu Leopoldo — şi atunci încă, tot foarte discret. 

Servitorul îi povesti cu de amănuntul drăceasca lui 
faptă. 

— Locul era bine ales, adăogă el: departe de coastă (şi 
ce coastă! Stânci ascuţite ca acele!), şi niciun vas cât 
vedeai cu ochii — n-aveam deci ce să şovăi. Căzând de la 
înălţimea asta, desigur că a murit îndată; şi chiar dacă n- 
a murit, îţi închipui doar că o înotătoare obişnuită nu 
poate ajunge la țărm înot! 

Mare îşi freca mâinile: 

— Tatăl dispărut, sora /a fel, îşi spunea εἰ, a noastră, 
numai a noastră-i moştenirea cea grasă! 

Se-nşela amarnic, căci Elena nu se-necase când căzuse 
în apă. 

Desigur, atingerea aceasta fusese ameţitoare. Dar 
întâmplarea, care-şi are partea sa în toate dramele 
omeneşti, îngăduise ca nenorocita să execute, fără să 
vrea, un salt din cele mai corecte, ca de pe trambulină. 
Braţele ei, întinse înainte, îi apărară capul. Şi apoi era o 
înotătoare mult mai bună decât îşi închipuia mişelul de 
frate-său. Se putea măsura cu cele mai suple şi mai 
rezistente atlete ale înotului. 

Ameţită încă, de neaşteptata scufundare, numai 
instinctul de conservare o ajutase să iasă la suprafaţa 
apei... Dabir se tot depărta de” ea, şi Elena îi zărea masa 
mare şi neagră profilându-se pe cerul înstelat şi înţelegea 
că era cu totul de prisos să cheme un ajutor, înota deci, 

buimăcită, revoltată, întrebându-se dacă nu cumva 
fusese victima vreunui marinar înnebunit brusc. Apoi, 
dându-şi seama de primejdia în care se afla — singură, 
noaptea, în mijlocul oceanului, într-un loc aproape 
neumblat de pescari — fu cuprinsă de o frică groaznică. 
Hainele de pe ea o trăgeau la fund. 

N-avea nicio altă perspectivă decât să se menţină la 
suprafaţă până când, părăsită de puteri, avea să fie 
nevoită să renunţe la luptă şi să se lase să se scufunde. 

— Sunt condamnată la moarte, îşi spunea Elena. 
Înainte de revărsatul zorilor, am să fiu sleită de puteri şi 
în timpul acesta, cine să mi vie în ajutor? 

Atunci de ce, în ciuda limpedei viziuni a unei agonii 
apropiate, biata Elena mai continua să dea din mâini sau 
din picioare? Pentru că ar fi fost o laşitate să se dea 
bătută; pentru că aşa e omul: când devine vădit că nicio 
nădejde nu-i mai e îngăduită, începe să creadă fierbinte 
într-o minune, pe care o cheamă din toate puterile... 

Nebunie sau înţelepciune? Şi una şi alta. Elena începea 
să simtă mâinile înţepenindu-i, şi cu cât muşchii ο 
ascultau mai puţin, cu atât mai mult se îndârjea în ea 
dorinţa de viaţă. Închise ochii, învinsă de oboseală şi de 
frig... Dar în clipa aceea simţi o izbitură care o smulse din 
toropeală. Crezând că dăduse de o stâncă, se simţi 
galvanizată de o subită şi mare speranţă... 

Nu o stâncă atinsese ea cu umărul, ci o. Bucată de 
lemn... Se încredinţă de aceasta, după ce pipăise câteva 
secunde... Mâinile îi bâjbâiau pe o bârnă uriaşă noduroasă 
şi alunecoasă... Gâfâind, cu sufletul la gură, se agăţă de 
bârnă.. 

Era un noroc fără de margini! Acum nu mai avea 
nevoie să înoate ca să se ție la suprafaţă. Şi putu chiar să 
se întindă pe bârnă şi să se servească de ea ca de-o mică 
plută, cu condiţia să nu facă nicio mişcare, căci ea să nu 
răstoarne barca de salvare pe care i-o trimetea norocul. 
Elen i era sigură acum că va putea rezista până-n zori şi 

la nevoie chiar mai mult. Nu pierdea nădejdea în vreun 
prilej de a semnala situaţia ei tragică navigatorilor care ar 
trece în timpul zilei prin acele meleaguri. 

Situaţia ei cerea totuşi o cheltuială de energie pe care 
o cunosc toţi acei care trebuie să stea absolut nemişcaţi 
timp mai îndelungat. Frigul creştea mereu, îi crispa 
carnea şi o ameninţa să capete o sincopă. Dar în curând 
răsări soarele, încălzi pe nenorocita, redându-i puterile şi 
curajul. Şi totuşi abia ca prin vis, zări ea ceva mai târziu, 
o pânză albă pe mare... Pânza părea să se apropie. Şi 
într-adevăr, se apropia. Acum, aproape de tot de Elena, 
era o barcă, la cârmă era un bărbat. Acesta văzu epava 
mai bine zis epavele, cea vie încleştată de cea inertă, şi 
se grăbi s-o salveze. 

Elena se simţi ridicată şi depusă pe fundul bărcii. 
Aplecându-se deasupra ei, omul scoase o exclamaţie. 

— Domnişoara Tabergsen! 

Oricât era de zdrobită de oboseală, auzindu-se 
chemată pe nume, ea se cutremură de uimire. 

— Mă cunoşti? bolborosi ea, cine eşti? 

— Sunt Halms, domnişoară! spuse omul, Halms, şeful 
echipagiului de pe Vesteras, uită-te bine la mine! M-ai 
mai văzut pe iahtul tatălui d-tale. 

Elena tresări. Apoi leşină. Halms îi dădu o linguriţă de 
alcool apoi o fricţionă pe obraji cu batista lui muiată în 
apă... Tânăra îşi reveni. 

— Fără ajutorul d-tale aş fi fost pierdută, spuse ea, îmi 
voi aduce aminte, crede-mă. Dar cum de-ai ajuns aici? 

— Jumătate întâmplător, jumătate de nevoie, răspunse 
Halms. Ştiţi desigur că am evadat din închisoarea din 
Tainan unde eram închis cu încă patru marinari de pe 
Vesteras sub cea mai grozavă acuzare posibilă! 

Eram acuzaţi că l-am ucis pe sir lulian Tabergsen o 
acuzaţie idioată monstruoasă, dar protestele noastre 
cinstite nu fură primite decât cu zâmbete neîncrezătoare 
şi ridicări din umeri. Am evadat deci. Am ajuns pe iaht, în 

port. Acolo am întâlnit un om tânăr, inteligent, dintr-o 
bucală, curajos, chiar acela care-l însoțea pe d. Mare, 
fratele dv. În seara în care a venit să ne vadă la 
închisoare. Nu-i ştiu numele... 

— Edmond Garlier, spuse Elena. 

— Fie, Edmond Garlier. Mă văzu, se interesă de mine, 
cu atât mai mult că tânărul acesta primeşte ajutorul meu 
în încercarea de a-l găsi pe sir Tabergsen. El mă sfătui se 
plec pe barca cu pânze pe care ne găsim acum. Şi să 
aştept pe Vesteras în larg. O pornii pe mare, aşteptai dar 
în zor de zi zării două torpiloare japoneze care treceau la 
câteva mile. Poate că comandanții lor aveau misiunea să 
viziteze vasele care treceau pe acolo venind dinspre port, 
şi să se convingă că nu eram pe niciunul din ele. Fără 
doar şi poate că între timp evadarea mea fusese 
descoperită şi că autorităţile dăduseră peste tot alarma... 
Nu era momentul indicat să-l aştept pe Vesteras. Dealtfel, 
acesta nu putea părăsi Tainanul decât peste cinci sau 
şase ore... Trebui să fug în grabă. Fugii deci, cu ajutorul 
pânzelor, şi scăpai din raza vizuală a torpiloarelor. Şi iată 
că se porneşte vântul de nord, cum rar am mai văzut şi 
simţit aşa ceva! Şi iată că şi un curent îşi adaogă puterea 
lui acelei a vântului şi mă târăsc fără ca să mă pot 
împotrivi. În ziua aceea şi în noaptea următoare, am 
înghiţit distanţele, nu alta. N-aş putea spune ce drum am 
străbătut. Din fericire pentru mine erau — şi mai sunt 
încă — alimente din belşug în barca mea. Când drăceasca 
ceea de briză, binevoi să se mai liniştească, eram prea 
departe de locul de întâlnire ca să mai sper să pot ajunge 
la timp şi să mă îmbarc pe Vesteras. Pe de altă parte, să 
mă întorc, însemna să mă expun să cad din nou în 
mâinile imbecililor care vor să facă din mine un asasin. 
Plutii deci în direcţia sud-vest, care trebuia să mă ducă 
fără-ndoială undeva pe coasta indo-chineză, dar d-ta, 
domnişoară, parcă erai pe bordul vaporului cu care ai 
venit de la Marsilia cu fratele d-tale şi cu d. Edmond 

Garlier? 

— Da eram... spuse fata, dar, cum vezi... nu mai sunt, 

— Vaporul d-tale naviga paralel cu Vesteras. 

— Nu ci se depărta de εἰ. 

Halms se scarpină pe după ceafă. 

— De înţeles nu prea înţeleg, spuse el. Dar acum nu-i 
timp de întrebat, de stat de vorbă. Ce-i de făcut? k 

Elena, care-şi recăpătase puterile, se ridicase de jos şi 
se aşezase pe una din băânşalupei, voia tocmai să 
răspundă, când deodată tresări şi-şi trecu mâna peste 
ochi. 

— Visez? întrebă ea. Ce să fie asta? la priveşte... 

Halms întoarse capul în direcţia arătată de fată. Dar 
tresări şi el: 

— Vesteras! 

— Dacă nu e el, e în orice caz un iaht care-i seamănă 
mult, spuse Elena. 

Pe fondul albăstriu al mării, un vaporaş grațios îşi 
profila silueta albă... 

— Ba e chiar Vesteras! strigă marinarul, două coşuri 
înclinate ca acestea nu mai are alt vapor? Ah! îmi vine 
inima la loc! Vesteras e? 

Da, într-adevăr, Vesteras era. Pe puntea iahtului Garlier 
umbla încoace şi-ncolo, îngândurat, nervos. La enigma 
dispariţiei lui Dabir se adăugau tot felul de dificultăţi 
izvorâte din această dispariţie. Plecase de la Manilla 
dimineaţa, după ce se aprovizionase cu cărbuni şi se 
hotărâse cu inima grea să se îndrepte spre acea parte din 
Pacific pe care o botezase „polul X” Marinarul Denis, 
văzându-l cum umbla cu capul în pământ, îi spuse 
deodată: 

— N-aţi căutat dv. deunăzi o şalupă cu pânze? 

Garlier se opri brusc şi se uită la Denis. 

— Scuzaţi-mă, domnule, urmă marinarul, dar tocmai 
văd la tribord o şalupă cu pânze... 

Garlier îşi îndreaptă privirea în direcţia arătată de mâna 

lui Denis, οἱ zări şalupa. Apoi, maşinal luă binoclul său 
marin... 

Ei! dar asta e bine! strigă el de cum o duse la ochi ori 
îmi confund eu dorinţele cu realitatea, ori omul din şalupă 
e chiar cel pe care voiam să-l găsesc!... Adică nu, cred că 
mă înşel: pe bord sunt două persoane, şi omul nostru era 
singur... la te uită şi d-ta: sunt doi, nu? 

Garlier întinse binoclul marinarului, care-l luă şi se uită 
prin el. 

— Da, spuse el, e un bărbat şi o femeie... Ne fac 
semnalele, domnule! Au arborat pe catarg un steguleţ! 

Garlier se încredinţă şi el de lucrul acesta şi dădu 
îndată ordine ca iahtul să se îndrepte spre barcă. 

Vesteras se apropia repede de şalupă. νᾶ închipuiţi 
bucuria ce-l cuprinse pe Garlier când recunoscu cu 
ajutorul binoclului pe cei doi pasageri!... 

— Elena!... Halms!... Cum se poate o minune ca asta? 

În curând şalupa, cu pânzele strânse se putu alătura de 
peretele iahtului. Halms şi Elena se urcase pe bordul lui 
Vesteras! În bucuria lor vorbeau amândoi deodată. Garlier 
îi crezu nebuni. Trase pe fată spre salon şi-i strânse 
mâinile cu căldură şi emotie: 

— Ce s-a întâmplat? întrebă εἰ; Dabirul/ a naufragiat? L- 
am căutat aproape două zile de-a rândul, şi altă explicaţie 
a dispariţiei lui decât o catastrofă, n-am putut găsi... 

— Aşadar fratele meu m-a minţit? vibră Elena. Mă 
asigura că ai hotărât să te duci la polul X fără noi şi că de 
aceea a dat el ordin căpitanului lui Dabir să schimbe 
direcţia în miez de noapte şi să se întoarcă în Europa. 

— Minciună mai sfruntată n-am auzit! spuse Garlier. 
Fratele d-tale e un om cu două feţe şi aveam dreptate să- 
| bănuiesc! Dar d-la, dragă prietenă (îmi dai voie să-ţi zic 
aşa?) cum ai plecat de pe Dabir? 

— Am fost atacată pe neaşteptate şi aruncată în mare, 
declară! lena. 

— O! exclamă indignat Garlier. 

— Am avut însă norocul extraordinar de a mă putea 
agăța de o bârnă plutitoare, adăogă Elena, apoi să fiu 
zărită de Halms, care m-a salvat. 

— Nemaipomenit, gâfâi inventatorul. II cunoşti pe omul 
care te-a atacat? 

— Nu, era în spatele meu şi agresiunea a avut loc pe 
întuneric. 

— O să-l găsim! asigură Garlier, şi atunci are să-şi 
primească pedeapsa! încep să văd limpede în jocul 
fratelui vostru... Dar iată-l pe Halms, vrea să mi 
vorbească. Îmi dai voie? 

Într-adevăr, Halms era în picioare în dosul uşii cu 
geamlâc a salonului, arătând prin atitudinea lui că avea 
ceva important de spus. Garlier îl introduse în luminoasa 
încăpere. Şi de acum fu înăuntru, Halms spuse: 

— Domnule Garlier, soarta ţine cu noi. Am remorcat 
bârna care slujea d-rei Tabergsen drept plută când am 
întâlnit-o. Şi ştii de ce mă interesa bucata asta de lemn? 
Pentru că e sculptată. Ε una din bârnele din care se 
compunea piramida care conţinea sicriul verde încrustat 
cu pietre strălucitoare, sicriul de care am vorbit la Tainan 
în faţa directorului închisorii. Ai vrea s-o v<zi? 

— Mai întrebi! strigă Garlier, Numai decât! 

Bârna fu ridicată pe bordul iahtului. Era într-adevăr 
acoperită de sculpturi ciudate: păianjeni monstruoşi se 
învecinau pe ea cu şerpi înaripaţi; măşti omeneşti 
schimonosite alternau cu peşti care aveau braţe şi 
picioare! 

— lată o primă dovadă că povestirea noastră a fost 
adevărată, spuse Halms. Şi dacă n-ai renunţat la 
expediţia d-tale, sunt convins că în cursul ei vom mai 
culege şi altele! 

— Eu să renunţ? protestă tânărul. Sunt hotărât mai 
mult ca oricând să ajung la polul X. Da, mai mult ca 
oricând... 

Şi rostind aceste cuvinte, Garlier o privea pe Elena. 


50 


— Vii cu mine? întrebă el. 

— Cu d-ta merg şi până la capătul pământului, 
răspunse ea. 

Şi Garlier înţelese că dragostea lui era împărtăşită şi de 
ea. Şi inima i se umplu de o bucurie fără de margini. 

CAPITOLUL 8. 


Orele ce urmară fură pentru cei doi tineri un fel de 
dumnezeiască înviere. Reacţiunea lor sufletească faţă de 
criminalele încercări de a-i despărţi unul de altul îi 
apropia mai mult decât mărturisirile cele mai dulci şi de 
cât jurămintele cele mai înflăcărate. Şi de altfel, simțeau 
amândoi o obligaţie morală de a nu da încă glas fericirii 
pe care o gustau; Căci nu ştiau încă dacă tatăl Elenei trăia 
sau nu şi aveau amândoi suflete prea alese ca să rişte să 
vorbească de dragoste înainte de a fi încercat posibilul şi 
imposibilul pentru a sfâşia misterul dispariţiei lui sir lulian 
Tabergsen. 

A sosit momentul să aruncăm o rază de lumină asupra 
acestei dispariţii. 

νᾶ amintiţi că, atunci când Garlier. Şi Halms, de-abia 
evadat, se întâlniseră seara pe neaşteptate pe bordul lui 
Vesteras, ei descoperiseră cu uimire lipsa bărcii cu motor 
de la locul ei obişnuit. 

Barca dispăruse dintr-o cauză pe care nici Garlier şi nici 
Halms n-o puteau şti. 

In noaptea în care marinarii de pe Vesteras fuseseră 
înţepaţi în umăr şi loviți de paralizie de omul cu rochia în 
roşu şi galben ieşit din sicriul deschis — căci într-adevăr 
aşa se petrecuseră lucrurile — sir Tabergsen, care avea 
dese insomnii, nu dormea. 

li era chiar aşa de puţin somn după o zi atât de bogată 
în surprize, încât se întinsese în pat îmbrăcat, şi se 
pregătea să-şi aprindă o pipă când auzi în dosul uşii 
cabinei, un fel de-gâlgâituri ciudate... 

Se sculase din pat, străbătuse cabina şi deschisese uşa. 
Dar când văzu ce era, nu-i veni să-şi creadă ochilor... 

În faţa lui, sub razele albe ale lunii, „mortul” pescuit în 
mijlocul mării, umbla îngânând un cântec, ducându-şi în 
spate sicriul? Sir Tabergsen îl văzu aruncând sicriul peste 
parapet, plecând apoi de-a lungul acestuia, dispărând o 
clipă şi apărând apoi din nou, în braţe cu un marinar inert 
pe care-l azvârli tot în mare, 

O groază nebună îl cuprinse pe tatăl E- lenei, făcându-l 
să scoată un strigăt înăbuşit. „Mortul” se întoarse brusc, 
văzu pe Sir Tabergsen şi se repezi la el... Tabergsen fugi, 
urlând de groază. Din câteva sărituri, fu în salonul 
iahtului, în care se încuie cu mişcări nervoase... Mortul, 
oprit de partea cealaltă a uşii, îl privea prin geamlăc. 

Părea furios şi răcnea cuvinte de neînțeles, care 
însemnau probabil: „Cu ce drept m-ai pus pe corabia ta şi 
m-ai luat cu tine? Vreau să redevin liber!”. 

Lui Sir Tabergsen îi veni ideea să parlamenteze cu 
sălbatecul şi se sili să-l lămurească prin semne că nu-i 
voia niciun rău. „Strigoiul4- privea cu ochii holbaţi şi cu 
nasul lipit de geam, şi furia părea să i se calmeze treptat. 
Încurajat de acest început, Tabergsen merse mai departe. 
Îi arătă la lumina lămpilor pe care le aprinsese fotografia 
bărcii cu motor de pe Vesteras şi-i o oferi să plece cu ea 
de pe iaht... 

Într-un târziu sălbatecul parcă prinse ce voiau să-i 
spună gesturile tatălui Elenei. Dădu din cap afirmativ, 
mormăind... Tabergsen ieşi din salon. Nu ştia că ciudatul 
şi  primejdiosul  personagiu, cum ieşise din sicriu, 
paralizase întreg echipagiul, şi că din cincisprezece 
oameni aruncase deja zece peste bord. 

Tabergsen se duse la pupa iahtului şi chemă pe 
marinarul care trebuia să fie de quart la tribord... Dar 
marinarul nu veni. Avea şi de ce! 

Sălbatecul dădea semne de nerăbdare, Tabergsen îi 
făcu semn să împingă o barcă metalică, în timp ce el 

împinge o alta, Sălbatecul execută ascultător manevra... 
Tabergsen se urcă în barca atârnată deasupra valurilor, şi 
rugă tot prin senine pe sălbatec să facă şi el la fel. Când 
acesta fu în barcă, nu-i mai rămase stăpânului iahtului de 
cât să pună în mişcare motorul, să sară pe puntea iahtului 
şi să dea drumul bărcii, 

Dar la primele duduituri ale motorului, sălbatecul 
tresări şi-şi pierdu echilibrul... In cădere, una din tepile 
rochiei lui intră în mâna lui Tabergsen. Durerea îi smulse 
un strigăt şi-l făcu să piardă momentul de a sări pe 
puntea iahtului. Sistemul de alunecare al bărcii era deja 
declanşat... şi barca-automobilă se desprinse îndată de 
pe dublul ei suport, atinse undele şi porni ca o săgeată pe 
suprafaţa mării. 

Tabergsen, paralizat, căzut în fundul iahtului alături de 
sălbatec, asista cu ochii holbaţi, dar nemişcat οἱ 
neputincios de a reacţiona în vreun fel, la această plecare 
bruscă a bărcii care se desparte de iaht. Acesta, a cărui 
elice nu încetase să se învârtească de la începutul acestei 
drame ciudate, îşi urma drumul pe ocean. Fără căpitan şi 
fără cârmaci... 

„Înviatul” scotea strigăte nearticulate şi se cramponă 
de marginea bărcii, speriat de învârtirea helicei şi de 
duduitul motorului... Apoi, puţin câte puţin se liniştise. 
Atunci un râs îl zgâlţâise din cap până-n picioare, un râs 
ciudat lipsit de răutate, râsul unui primitiv care a trecut 
printr-o spaimă mare şi căruia îi vine inima la loc. 

Barca zbura cu toată viteza de care era capabilă. Abia 
după o oră şi jumătate se opri motorul, din lipsă de 
benzină. Sălbatecul păru adânc mirat şi începu să pipăie 
organele mecanismului de comandă... Abia pe urmă îşi 
aminti de Sir lulian Tabergsen, îl ridică în braţe şi-l culcă 
la partea dinapoi a bărcii... Nefericitul călător era tot sub 
efectul înţepăturii... 

La ivirea zorilor, Vesteras dispăruse. Oceanul era 

pustiu. Vântul care bă tea de la dud-vest împingea încet 
barca departe de drumul urmat de obicei de vapoare. 

Se scurse aşa o zi lungă. Cu toată paralizia, lui Sir lulian 
începea să-i fie foame. In lada cu provizii erau nişte 
biscuiţi, dar cum să ajungă la ei, sau măcar să facă pe 
sălbatec să înţeleagă că acolo era de mâncare? 

Abia în mijlocul nopţii următoare îşi recăpăta 
Tabergsen puţin din facultatea de a se mişca. Asta îl 
bucură mult. Sălbatecul moţăia pe ladă. Târându-se până 
la prora bărcii, Tabergsen împinse puţin în lături pe 
tovarăşul (sau pe duşmanul) lui, care-i făcu mirat loc... 

Tabergsen deschise anevoie lada, scoase doi biscuiţi şi 
dădu unul şi sălbatecului care-l luă şi-l pipăi... Abia când 
văzu, la lumina lunii care lumina de câteva minute marea, 
pe Tabergsen mâncând, se decise şi el să mănânce. Si 
rezultatul fu un şir de gâlgâituri de plăcere: Biscuitul îi 
plăcea grozav. 

Dar frigul muşcător al nopţii începuse să-l cam 
pătrundă pe Sir lulian. Plecarea lui de pe iaht fusese atât 
de neprevăzută, încât nu-şi luase nicio haină mai groasă. 
Cât despre sălbatec, avea rochia lui mare şi grea... 
Tatălui Elenei îi veni în clipa aceasta o idee. 

In fundul lăzii cu provizii era un butoiaş cu coniac. 

Tabergsen luă un pahar, îl umplu cu coniac şi-l întinse 
misteriosului personagiu. 

Omul mirosi conţinutul paharului... Momit de aroma 
coniacului, bău. O duşcă, apoi încă una... Când paharul fu 
gol, plescăi din limbă cu o satisfacţie fără de margini, şi 
prin gesturi, ceru din nou alcool. Sir Tabergsen se grăbi 
să-i toarne o nouă porţie. De astă dată, sălbatecul goli 
paharul dintr-o sorbitură. 

Era mai mult decât trebuia unui om nedeprins ca să se- 
mbete. Ιπεθρι să cânte cât îl ţinea gura, apoi vocea 
începu să-i slăbească şi veni o clipă când căzu beat mort, 
cu ochii întredeschişi, lângă Sir Tabergsen care puse 
imediat stăpânire pe rochia galbenă şi roşie. Tatăl Elenei 

îşi recăpătase forţele mulţumită duşculiţei de coniac ce-o 
dăduse pe gât el însuşi şi luă tot felul de precauţiuni ca să 
nu se înţepe din nou în timp ce dezbrăca pe sălbatecul 
adormit. Îşi puse apoi ciudata lui rochie şi se întrebă o 
clipă dacă n-ar fi mai bine să arunce omul în mare. 

— Ar trebui să urăsc pe nenorocitul acesta, dar cu tot 
răul pe care mi l-a pricinuit, nu mă pot împiedica să-mi fie 
milă de el! 

Se crăpă de ziuă şi de câteva minute, oceanul era din 
ce în ce mai agitat, valurile ridicate de un vânt puternic 
ce bătea dinspre vest, se acopereau de spumă, şi barca, 
prizonieră a elementelor, când sălta spre cer, când se 
adâncea în prăpastia valurilor. Se apropia o furtună. Şi 
sub norii negri veniţi în batalioane compacte uraganul se 
dezlănţui, cu fulgere şi tunete. Ploaia care cădea în 
cascade şi valurile îl udau pe Tabergsen până la piele. 
Nefericitul Suedez agăţat de cârmă, să silea să taie 
valurile monstruoase cu prora bărcii. Cum putea el rezista 
asalturilor? Numai instinctul îl mai călăuzea acum şi făcea 
totul ca într-o hipnoză... Lupta aceasta a omului contra 
mării şi cerului ţinu un timp care lui Tabergsen îi păru 
nesfârşit de lung. Tocmai când mâinile lui îngheţate 
refuzau să-l mai asculte, furtuna se domoli tot aşa de iute 
precum venise. Soarele reapăru norii se risipiră, şi tatăl 
Elenei observă, surprins că în timpul furtunii vasul intrase 
într-un curent puternic, care-l făcea să înainteze cu foarte 
mare iuţeală... 

În timpul acesta sălbatecul care se dezmeticise din 
greaua lui toropeală, zări rochia lui Tabergsen şi scoase 
un răget de mânie. Oare asta avea să pricinuiască o luptă 
între ei? Tabergsen crezu că da şi se aşeză în poziţie de 
apărare, dar adversarul lui care întorsese capul spre 
dreapta, începu să scoată tot felul de sunete din gât şi să 
tropăie parcă nu-şi mai încăpea locului de bucurie. 

Tabergsen, întorcând şi el capul tresări... Un țărm 
roşiatic apărea la orizont, şi barca alerga spre el... în 

primul moment, Tabergsen se bucură. Uscatul însemna 
salvarea... Dar bucuria lui făcu îndată loc spaimei; 
uscatul, care se vede acolo, era stâncos şi dacă curentul 
izbea barca de o stâncă, catastrofa ar fi fost inevitabilă. 
Nu scăpaseră din furtună, decât ca să moară zdrobiţi de 
stâncile acestea! 

Cu neputinţă să cârmeşti barca şi s-o scoţi din sinistrul 
curent! La disperare când se văzu la câteva sute de metri 
de țărm, Tabergsen cârmi brusc... Barca se-nvârti în loc şi 
se răsturnă. Tabergsen şi sălbatecul abia avură timp să 
se agaţe învelişul bărcii, ca să nu cadă la fund. Ceva mai 
departe părea că se auzeau strigăte guturale... Şi după 
cinci minute, barca răsturnată dar încă plutind, şi cei doi 
naufragiaţi, ajunseră într-o apă aproape liniştită şi fură 
înconjurați de o mulţime de luntri mici rotunde, conduse 
de oameni ce semănau la faţă şi la statură cu sălbatecul 
pe care-l luase Tabergsen cu iahtul său. Ei scoteau 
tipetele celea ascuţite... Când îşi zăriră compatriotul 
făcură un vacarm şi mai mare şi cu ο iuţeală uimitoare, 
aruncară nişte liane ce le serveau drept otgoane prinzând 
barca. Pe Tabergsen şi pe celălalt, îi traseră în bărcile cele 
mici şi rotunde şi cu toţii se întoarseră spre micul golf din 
care porniseră atunci când zăriseră de departe barca. 

De acum debarcară, îngenuncheară în faţa sălbatecului 
şi a lui Tabergsen, apoi înconjurându-i îi conduseră în 
spatele colinei, unde se înălța un sat cu colibe mărunte ce 
semănau cu viziunile castorilor. 

Alţi indigeni, femei, bătrâni şi copii ieşiră la zgomotul 
pe care-l făceau cei ce soseau şi scoaseră şi ei strigăte de 
uimire sau de bucurie. Tabergsen nu-şi putea da seama 
ce anume exprimau. Fu condus astfel într-o piaţă 
triunghiulară, în fundul căreia se vedea o clădire vastă şi 
mai înaltă decât toate celelalte din jur. De acolo ieşi un 
bărbat îmbrăcat cu o rochie galbenă cu ciucuri roşi, la fel 
cu cea pe care-o purta tatăl Elenei. Ridică braţele, apoi 
cotind spre o stradă o luă la fugă urmat de vreo 

cincisprezece bărbaţi care ieşiră şi ei din casa cea mare... 
In clipa aceasta sălbatecul cu care venise Tabergsen 
începu să urle gesticulând. Cei din jurul lui îl aclamară şi 
intrară cu el în vasta clădire rotundă, în care împins de 
mulţime trebui să intre şi Tabergsen. Văzu săli mobilate 
cu bufete ciudate şi scăunele sculptate într-un gen 
asemănător cu sculpturile negrilor din Africa centrală, 
totul zugrăvit în roşu şi verde. Pe când trecea în revistă 
odăile aşezate în careu în jurul unei curţi interioare se 
simţi apucat de mână... li zâmbea un bărbat care vădit nu 
era insular. 

— D-ta trebuie că eşti uimit că te găseşti aici, îi spuse 
el pe englezeşte, dar eu sunt încântat de venirea d-tale! 
Nu voi mai fi singurul alb exilat pe insula aceasta 
drăcească! 

— Dar cum se numeşte insula asta? întrebă Tabergsen. 

— Habar n-am, am ajuns aici printr-o întâmplare 
minunată, în urma unui naufragiu despre care ai auzit 
poate naufragiul lui Lucknow, vapor care mergea de la 
San-Francisco la Melboure... Sunt treisprezece ani de 
atunci... Dă-mi voie să mă prezint: John Burbage. Indigenii 
voiau să mă jupoaie de viu, căci n-am avut norocul d-tale 
să mă prezint în faţa lor îmbrăcat cu o rochie regală şi 
având la dreapta mea pe un rege pe care aici îl credeau 
mort, căruia îi celebraseră funeraliile şi al cărui trup 
neînsufleţit îl încredinţaseră după obicei Oceanului. 

Ştii că i-au şi ales un urmaş la tron. Dar nu mai pot de 
nerăbdare. Ai desigur să-mi povesteşti lucruri ciudate... 
N-ai vrea să vii la mine acasă? Cu dragă inimă îţi ofer 
ospitalitatea mea până când vom găsi vreun mijloc de a 
evada împreună din insula aceasta. Prezenţa d-tale aici 
trezeşte în mine nădejdi care nu mi se mai păreau 
îngăduite. 

Tabergsen primi invitaţia cu multă plăcere. Şi după ce 
mâncă bine, povesti tovarăşului său de exil evenimentele 
cunoscute cetitorilor. Burbage asculta fără să piardă o 

vorbă. 

— Ai aşadar o barcă motor? strigă el, atunci am găsit 
mijlocul de a fugi de aici! 

— Te înşeli! spuse Tabergsen, n-avem benzină... 

— Ba avem, spuse radios Englezul. Marea aruncă pe 
ţărmul acesta epave şi o să te duc într-un loc pe coastă 
unde valurile au depus bidoane de benzină. Indigenii au 
deschis unul, au vrut să-i guste conţinutul şi rezultatul 
acestei experienţe a fost că nu s-au mai atins de 
celelalte. 

— Ce fericire! tresări Tabergsen, O să plecăm de îndată 
ce-o, să putem îmbarca provizii... Da ce-i zgomotul 
aceasta? Auzi ce ţipete! 

Intr-adevăr, afară răsunau vociferări. John Burbage îl 
rugă pe Tabergsen să-l aştepte fără să se mişte. 

— Mă duc să văd şi să mă informez spuse el. 

După două minute era înapoi. 

— Ai ghicit, spuse el, se bat şi încă cu ce furie! 
Partizanii vechiului rege, a lui /ac-ce/-înviat-din-morți, se 
bat cu prietenii noului rege, Ποσο. Ar fi fost o ocazie 
minunată s-o ştergem de aici, dacă ne-am fi făcut 
pregătirile de plecare. Numai să nu el vie în”gând 
războinicilor să dea foc oraşului. Te poţi aştepta la orice 
din partea lor, când sunt dezlănţuiţi! 

— E oare prudent să rămânem aici? întrebă Tabergsen. 

— O! Noi nu riscăm nimic. Înţeleg şi vorbesc limba lor. 
Ei sunt convinşi că d-ta l-ai înviat pe lac, şi nu te vor 
ataca. Cât despre mine, am devenit prietenul lor şi ei 
socot foarte natural ca eu să rămân în afara certurilor lor 
dinastice. 

— In cazul acesta, spuse Tabergsen, nu crezi c-ar trebui 
să ne ocupăm de pe acum de pregătirile noastre de 
plecare? 

— Puţină răbdare, zâmbi Burbage nu ştiu dacă indigenii 
ar privi cu ochi bun, proiectul nostru de plecare. O să 
lucrăm noaptea, va fi mai prudent şi mai înţelept. 

Indigenii nu dădură foc oraşului, dar se bătură pe 
străzi, până-n seară, cu o înverşunare vecină cu nebunia. 
Noaptea sosi fără ca vreuna din tabere să fii repurtat vreo 
victorie decisivă asupra celeilalte, şi liniştea păru să- 
renască iar în sat. 

— A sosit momentul să ne aventurăm spre coastă şi să 
mergem să ne găsim bidoanele de benzină, spuse 
Burbage. 

Cei doi bărbaţi voiau tocmai să plece, când uşa casei, 
în care-şi petrecuseră ziua, se deschise.. Indienii veniseră 
păstrând o tăcere atât de desăvârşită încât şi Burbage şi 
Tabergsen avură în acelaşi timp acelaşi gând îngrozitor, 
era un atac prin surprindere, voiau să-i omoare! 

încercară să fugă, dar indigenii întinseră braţele ca să-i 
împiedice. Prin liniştea lor arătară apoi că nu se purtau cu 
gânduri rele. 

— Atunci ce-i? Ce vreţi de la noi? întrebă Burbage 
liniştit şi mirat în acelaşi timp. 

Unul din sălbateci vorbi în numele cetei: liniştea care 
domnea în oraş nu se datora întunericului care oprise 
bătălia, ci faptului că printr-o înţelegere comună, cele 
două tabere hotărâseră ca numai cei doi regi, cel vechi şi 
cel nou să dea lupta pentru tron! Şi pe loc, la lumina 
torţelor aprinse de femei, lac şi Hogo se înfruntaseră pe 
teren închis, înarmaţi fiecare cu câte o suliță. Cei doi rivali 
erau înzestrați cu aceeaşi forţă οἱ cu aceeaşi îndemânare 
aşa că, năpustindu-se unul asupra altuia în acelaşi timp, 
loviseră aşa de bine, încât căzură amândoi morţi. 

— O tu, adăogă oratorul îndreptându-se spre sir 
Tabergsen, tu care poţi să învii morţii şi ai dovedit-o, mai 
învie odată pe gloriosul lac. Credincioşii lui supuşi vin să 
ţi-o ceară şi tu nu le poţi refuza bucuria asta! 

Cu greu îşi ţinu sir Tabergsen râsul, când Burbage îi 
traduse balivernele astea. 

— Fie, spuse el grav, accept, dar nu-i voi reda viaţa lui 
lac, decât după ce-l veţi fi culcat într-un coşciug cu totul 

asemănător celui în care era, când l-am înviat întâia dată. 

Indigenii părură satisfăcuţi de răspunsul acesta. 56 
retraseră. 

— Perfect, spuse Burbage lui Tabergsen câştigăm astfel 
timp. Opt zile le trebuie insularilor ca să facă cosciugul 
regal. Si... 

În clipa aceasta fu întrerupt de o nouă năvală de 
indigeni... Alte chipuri... Burbage îi întrebă ce voiau. 

— Venim, explicară ei prosternându-se în faţa lui sir 
Tabergsen, să te rugăm să redai viaţa scumpului nostru 
rege Hogo, omorât în seara asta în lupta cu lac, pe care 
noi nu-l iubim! 

Tatăl Elenei le făgădui să le împlinească dorinţa cu 
condiţia ca ei să pună corpul lui Hogo într-un cosciug 
verde încrustat cu pietre preţioase. 

— Lucraţi în taină, adăogă el. Puterea mea va fi astfel 
mult mai mare, şi mai cu seamă depărtaţi-vă de mine ori 
de câte ori mă vedeţi pe afară. 

Încântaţi, partizanii lui Hogo se retraseră. Sir Tabergsen 
şi John Burbage aşteptară până ce indigenii se depărtară, 
şi abia după aceea ieşiră din casă. Englezul îşi călăuzi 
tovarăşul, la lumina lunii, afară din oraş, pe o cărare 
întortocheată ce ducea spre coastă. După trei sferturi de 
oră de mere găsiră nişte bidoane de metal pe jumătate 
îngropate în nisip... 

— lată benzina noastră, spuse Burbage, acum trebuie 
să cărăm bidoanele până la barcă. 

Sarcina era anevoioasă, atât din cauza greutăţii 
bidoanelor cât şi din cauza stării proaste a drumului pe 
care trebuiau să le rostogolească. Şi deoarece nu se 
puteau întoarce în oraş cu bidoanele, trebuiră să le 
ascundă în dosul unui, tufiş, hotărând să se întoarcă la 
locul acela în noaptea următoare. 

Burbage era extenuat. Tabergsen îşi simţea membrele 
amorţite. Cei doi bărbaţi se duseră să se culce la Burbage 
acasă. A doua zi, se duseră la golful unde debarcase în 

ajun Tabergsen. Dar ajungând acolo tresăriră, înăbuşindu- 
şi o exclamaţie de uimire... 

Barca cu motor fusese făcută fărâme de sălbatici! 
Socoteau pe semne, că nu exista talisman mai bun decât 
o bucată din barca ce aparținuse omului care învia 
morţii... Corpul bărcii nu-l putuseră da complet gata dar 
motorul, comenzile lui. Cârma, accesoriile, toate acestea 
fuseseră smulse, scoase, luate... 

În faţa acestui dezastru, Tabergsen şi Burbage plecară 
capul. Odată cu distrugerea bărcii se spulbera planul lor 
de fugă... 

De la speranţa care-i galvaniza, nefericiţii trecură brusc 
la o descurajare adâncă. 

— Blestem! strigă Burbage. 

— Fiica mea! Fiul meu! Niciodată nu mă vor mai vedea, 
gemea Tabergsen. 

CAPITOLUL 9. 


Insularii se pregăteau în vederea marii minuni. Cu tot 
secretul pe care li-l ceruse suedezul, nu le trebuise mult 
ca să afle că acesta era dispus să învie şi pe un rege şi pe 
celălalt şi chiar dacă erau supăraţi de asta, nu îndrăzneau 
s-o arate pe faţă de teamă ca Tabergsen să nu favorizeze 
numai clanul opus. 

Mai mult chiar, insularii se întreceau care mai de care 
să-l răsfeţe. Partizanii lui lac organizară un banchet 
monstru la care fu invitat Suedezul. Văzând această 
partizanii lui Hogo ţinură οἱ ei să ospăteze pe omul cu 
puteri magice. De voie de nevoie Tabergsen trebui să 
benchetuiască din nou. Bietul om era nevoit să 
zâmbească şi să-şi dea aerul că e fericit de amabilitatea 
ce i se arată, când lui îi venea să plângă... 

Veni ziua când totul fu gata pentru marea ceremonie. 

Cele două sicrie, al lui lac şi al lui Hogo, fuseseră puse 
de comun acord pe un plan înclinat care domina marea, 
în vârful unei mici faleze alese chiar de Tabergsen ca loc 
al dublei învieri. 

Suedezul asistase la închiderea în sicrie a corpurilor, 
care înainte de aceasta fuseseră îmbălsămate după moda 
indigenă, οἱ pe-nserat, dădu ordin insularilor să se 
retragă. 

— Învierea va avea loc în zorii zilei, anunţase 
Tabergsen prin mijlocirea interpretului, 

Numai Burbage avea voie să rămâne în timpul „veghii 
sfinte” alături de Tabergsen. 

Cei doi îşi dădeau lămurit seama că jocul pe care-l 

jucau era primejdios de tot. Pe deoparte insularii n-aveau 
nici cea mai mică îndoială că regii lor morţi vor învia. 

Pe de altă parte lui Tabergsen îi era cu totul cu 
neputinţă să  înfăptuiască minunea aceasta. Să-şi 
mărturisească neputinţa, ar fi însemnat să se condamne 
la moarte şi să-l condamne în acelaşi tâmp şi pe John 
Burbage cel dintâi care se prosternase înaintea lui 
Tabergsen şi-l aclamase ca autorul învierii lui lac, la 
sosirea lui în insulă... 

Singura şansă pe care-o aveau exilaţii noştri era marea 
credulitate a  sălbatecilor. Trebuiau să profite de 
credulitatea aceasta cu îndrăzneală, dar şi cu 
îndemânare. Tabergsen îşi făcuse un plan de acţiune, pe 
care trebuia să-l pună acum în aplicare cu ajutorul lui 
Burbage. 

Acesta se aprovizionase cu două frânghii groase pe 
care le ascunse sub hainele lui. 

Le depuse lângă pantă şi-i spuse lui Tabergsen: 

— E timpul să mergem să căutăm bidoanele de benzină 
care au rămas în dosul tufişului, la mai puţin de jumătate 
de milă de aici. Până într-o oră putem fi înapoi. 

Găsiră bidoanele unde le lăsaseră. Tabergsen împinse 
unul, Burbage pe celălalt. In curând ei găseau iar pe mica 
faleză, lângă cele două sicrie. 

Sicriele acestea se deschideau ca nişte cutii. Tabergsen 
şi tovarăşul lui deschiseră fără nicio osteneală primul, 
scoaseră din el corpul lui lac legară un capăt al frânghiei 
de picioarele lui, iar pe celălalt de unul din bidoanele de 
benzină. Apoi, corpul fostului rege lac fu împins pe pantă, 
şi târât de greutatea bidonului căzu în mare... 

Aceiaşi operaţie a repetară şi cu corpul lui Hugo. 
Oamenii noştri închiseră apoi cele două cosciuge, 
aprinseră torţele şi la lumina acestora, Tabergsen făcu 
nişte plecări în genunchi, mişcări ale braţelor, care n- 
aveau nici un sens, dar pe care indigenii le puteau zări de 
departe şi care le dădeau iluzia că Tabergsen lucra la 

dubla înviere făgăduită... 

A doua zi în zori, locuitorii oraşului se strânseră în 
grupe compacte, şi veniră să se îngrămădească deoparte 
şi de cealaltă a pantei. Burbage, urcat pe un fel de 
estradă ceru şi obţinu cu uşurinţă tăcerea. 

— O! voi bărbaţi, femei şi copii, strigă el, puneţi fruntea 
la pământ şi n-o ridicaţi decât când voi bate din palmei 
Cine se va ridica înaintea semnalului meu va muri în dată. 
Se găseşte printre voi vreunul care s-a săturat de viaţă! 

Un freamăt trecu printre indigeni şi cu toţi se aruncară 
iute la pământ... Tabergsen rosti atunci cuvinte solemne, 
sau care puteau părea aşa. Psalmodierea aceasta dura 
câtva timp. Apoi Burbage bătu din palme... Sălbatecii se 
ridicară, 

Căscară ochii căutând cu privirea pe cei doi regi şi se 
speriară nevăzându-i nicăieri... Burbage luă iar cuvântul: 

— O voi, bărbaţi, femei şi copii, ştiţi că lac şi Hugo, 
înviaţi de „fiul Soarelui”, care-i aici de faţă, s-au împăcat 
de îndată ce au simţit din nou bătându-le inima. Si fiindcă 
erau buni şi unul şi celălalt şi nu voiau să prelungească o 
luptă din care mulţi din voi ar suferi, au cerut „Fiului 
soarelui*4 şi au obţinut de la el să fie schimbaţi în peşti 
de apă sărată. Ei sunt acum în apă şi sunt fericiţi că au 
cedat coroana-curcubeu „Fiului Soarelui” care va fi pentru 
voi cel mai bun dintre regi, căci el va şti să vă ferească de 
moarte dac-o să ΠΤΙ bolnavi. Uitaţi-vă la sicrie, bărbaţi, 
femei şi copii: sunt la locul unde le-aţi pus voi dar sunt 
goale! 

Indigenii primiră aceste declaraţii cu o tăcere cai e dură 
numai câteva secunde, dar în timpul căreia Tabergsen şi 
Burbage avură nevoie de toată voinţa lor ca să mascheze 
groaza care-i cuprindea... Apoi insularii se repeziră spre 
cele două sicrie şi le deschiseră... Ideea înşelătoriei, de 
care uzaseră cei doi Europeni, nici prin gând nu le trecea 
acestor primitivi, şi asta spre norocul lui Burbage şi 
Tabergsen. 

— Minune! Minune! răgeau ei pe limba lor. 

II duseră pe Tabergsen în triumf până la marea casă 
rotundă care slujea drept palat şi-i cerură să-şi pună fără 
întârziere coroana-curcubeu, semnul domniei, numită aşa 
pentru că pietrele cu care era încrustată aminteau într- 
adevăr culorile curcubeului. Trucul reuşise mai presus de 
orice aşteptare. 

— Vom putea pleca de pe insulă cu toată pierderea 
bărcii, spuse seara Tabergsen către Burbage. 

— Cum? întrebă Burbage. 

— Sub pretext că vreau să cinstesc în largul mării 
memoria celor doi regi prefăcuţi în peşti, am să pun pe 
indigeni să construiască o corabie. 

înainte de a pune în aplicare acest plan, Tabergsen lăsă 
să treacă cincisprezece zile. Apoi Burbage aduse 
hotărârile regelui la cunoştinţa indigenilor, 

Aceştia nu îndrăzniră să facă nici cea mai mică 
obiecţiune. Se grupară în mai multe echipe: cea de 
tăietori se duse să taie copaci din pădure, cea de dulgheri 
făcu din trunchiuri bârne şi blăni, şi cheresteaua alcătuită 
de indigeni lua pe zi ce trecea formă de corabie... 

Tabergsen inspecta zilnic şantierul. Rămânea în 
aparenţă grav, dar bucuria lui izbucnea nestăpânită când 
avea prilejul să vorbească între patru ochi cu Burbage, 
care se bucura tot atât de mult. 

Cei doi numărau deja săptămânile care le mai 
rămâneau de petrecut în insulă şi se pregăteau să ceară 
sălbatecilor să adune provizii care să fie date drept prinos 
zeului peştilor, când nenorocirea veni ca un trăsnet din 
cer senin. 

Indigenii aveau obiceiul să pescuiască bureti, în fiecare 
an cam pe la aceeaşi vreme. Burbage ştia lucrul acesta, 
dar nu se gândise că se putea ca pescarii să-şi aleagă 
tocmai locul unde fuseseră aruncaţi lac şi Hogo. 

Şi totuşi drept acolo se duseră, 

Primul care se dădu la fund se întoarse mai repede 

decât se aşteptaseră camarazii lui rămaşi în micile bărci 
rotunde. Avea faţa descompusă de uimire şi de furie: 

— „Fiul Soarelui” ne-a minţit, urlă el. Şi-a bătut joc de 
noi când ne-a spus că a prefăcut pe răposaţii noştri regi în 
peştii l-am văzut acum, pe Hogo şi pe lac! Sunt în apă, 
îmbrăcaţi şi cu o frânghie mare legată de picioare! Peştii 
adevăraţi şi crabii le-au mâncat faţa, dar n-aveţi de cât să 
vă scufundaţi şi voi şi o să-i recunoaşteţi. 

Indigenii, galvanizaţi de curiozitate şi de furie, se 
scufundară cu toţii deodată şi ieşiră apoi la suprafaţă 
scoțând urlete sălbatice. 

Ce mai pescuit de bureţi! Acum nu se mai gândeau 
decât la înşelătoria căreia-i căzuseră victime şi dădură 
fuga într-un suflet la palat, stârnind în drum şi pe cei ce 
încă nu ştiau. 

In timpul acesta, Tabergsen stătea de vorbă cu 
Burbage. Deodată garda care păzea intrările palatului fu 
atacată de sute de indigeni care păreau nebuni de furie. 
Paznicii nu făcură nici cea mai mică încercare de a se 
opune valului omenesc care i-ar fi copleşit. Bătură repede 
în retragere sau se predară... In clipa următoare, 
mulţimea pătrunse in încăperea în care se afla 
Tabergsen, şi-l înconjură arătându-i pumnul şi vociferând 
ocări şi ameninţări. 

— Ce este? Ce-i cu voi? Ce vi s-a întâmplat? bâigui 
Burbage sincer uimit. 

Află îndată despre ce era vorba. Se prefăcu atunci că 
se indignează şi el, atât ca să scape, cât şi pentru ca fiind 
liber, să mai poată încerca să-l salveze pe Tabergsen. 

— A făcut el asta? strigă el. L a moarte, atunci! Nicio 
milă! La moarte cu mincinosul! La tortură! 

— La moarte! repetară sălbatecii să fie ars de viu! Să 
se pregătească rugul! 

Şi pentru că să fie siguri că Tabergsen n-o să le scape, 
cu toate că nenorocitul n-avea nicio posibilitate să fugă 
căci se găseau pe o insulă, îi legară mâinile la spate şi-l 

închiseră într-o colibă cu pereţii mai groşi decât de obicei 
şi doisprezece oameni, aleşi dintre cei mai indignaţi, fură 
însărcinat. Să-l păzească până în momentul execuţiei. 
Tabergsen căzu aiurit, pe jos în colibă. Disperarea pe 
care-o simţise când se văzu se smuls de pe iahtul său şi 
azvârlit în necunoscut, în noaptea aceia tragică, nu era 
nimic în comparaţie cu disperarea care-l cuprindea acum. 

CAPITOLUL 10. 


Aşa stăteau lucrurile, când Garlier găsise în largul mării 
pe Elena Tabergsen şi pe Halms şi-i luase pe Vesteras. 

— Te-aş urma până la capătul pământului, spuse 
inventatorului fata. 

Având acum cărbuni şi alimente, Garlier cârmise spre 
nord-vest, şi se silise în zilele următoare să fie în afara 
drumului obişnuit al navelor ce mergeau din Asia în 
America. 

Pentru ca să economisească combustibilul, navigau pe 
cât cu putinţă cu pânze. 

Halms, care scruta mereu orizontul, afirma că atunci, în 
croaziera fatală, intraseră într-o zonă în care apa era 
aproape tot aşa de neagră ca cerneala, şi că acolo 
descoperiseră ei sicriul plutitor, de la care li se trăseseră 
toate nenorocirile. 

Intr-o seară, şeful echipajului îi spuse lui Garlier: 

— La te uită colo, domnule, îi spuse el, priviţi colo. 
Valurile încep să capete culoarea mai închisă... 

Era adevărat. Spre mirarea crescândă a marinarilor, 
văzură că cu cât înaintau cu atât apa devenea mai închisă 
la culoare. Curând ea fu neagră de tot şi când oamenii 
noştri se aplecară pe deasupra parapetului li se păru că 
văd alunecând pe valuri, puncte luminoase şi pete 
palide... 

— Ce-i asta? Peşti? întrebă Elena 

— Aruncaţi plasele, spuse Garlier marinarilor care se 
găseau lângă el. 

Oamenii ascultară. Erau curioşi să vadă ce fiinţe vii, — 

animale sau plante aquatice — provocau aceste 
fenomene luminoase... Scoaseră o plasă... Fuseseră prinşi 
sute de peştişori frumoşi, argintaţi pe o parte, albăstrui 
pe spate. Ochii lor care erau fosforescenţi în apă, 
redeveniră mati pe puntea lui Vesteras. 

Şeful bucătar veni să ia ce se pescuise, încântat de 
această pradă frumoasă care avea să îmbogăţească 
meniul. Peste o oră, la masă, toată lumea găsi minunate 
sardelele din „Marea de Cerneală”. Toată lumea mâncă 
din ele. Garlier avea o poftă de mâncare straşnică. 
Vizitase metalofonul lui de mai multe ori în cursul după 
amiezii, şi de fiecare dată constatase că pendulul 
aparatului avea oscilaţii a căror amplitudine creştea 
mereu. 

— Un continent bogat în metale trebuie să fie pe 
aproape, îi spuse el Elenei. Aştept numai ca amplitudinea 
oscilaţilor să ajungă la un grad, atunci am să pun în 
funcţiune indicatorul cadranului de orientare... Ah, ce 
fericit aş fi să se verifice ipoteza mea privitoare la polul X! 

— Şi ce recunoscătoare ţi-aş fi eu, dacă am găsi pe tata 
prin meleagurile astea! 

Cuvântul acesta de recunoştinţă suna ciudat în gura 
Elenei. Dac-ar fi urmat îndemnul inimii ei, alt cuvânt ar fi 
rostit, unul mult mai puternic şi mult mai dulce... Dar 
ochii ei vorbeau mai desluşit decât buzele ei. 

— Noapte bună, prietenă, îi spuse Garlier. Până-n două 
zile, poate chiar mâine, s-ar putea să intervină lucruri noi. 

Nici Cristofor Columb în ajunul descoperirii Americii 
trebuie că nu era mai emoţionat decât Garlier acum în 
faţa detectorului său. Bătuse miezul nopţii în salonul lui 
Vesteras, unde-şi instalase tânărul aparatul menit să 
arate locul exact al polului X. Deodată Garlier. Care 
observa metalofonul, se simţi străbătut de nişte fiori 
ciudati... Apoi îl cuprinse un frig tot atât de inexplicabil, în 
timp ce stropi mari de sudoare îi broboneau tâmplele... 
Se simţea îngreunat şi sufocat... N-avea aer destul... Voi 

să străbată salonul, să se ducă să deschidă uşa ca să-şi 
umple plămânii cu oxigenul largului... Dar nu fu în stare. 
Genunchii i se tăiară şi cuprins de o ameţeală dureroasă 
se prăbuşi pe covor unde şi rămase. Era perfect lucid dar 
incapabil de a se mişca sau de a chema în ajutor... 

În cabina ei, Elenei i se făcea şi ei rău. Fusese trezită 
din somn de un junghi în inimă şi de frig — un frig de 
gheţărie; şi deşi sudoarea îi curgea de-a lungul obrajilor 
clânţănea din dinţi şi simţea braţele şi picioarele 
îngreunându-i-se... crezându-se otrăvită, i se face frică, şi 
voi să sune pe omul de serviciu, dar nu putu. Si nu izbuti 
nici măcar să strige... 

Şi membri echipagiului, treziţi şi ei de frig în hamacurile 
lor, făceau şi ei, cu groază, aceleaşi constatări... Halms 
lovit şi el de paralizie, îşi aminti cele întâmplate pe 
Vesteras înainte de dispariţia lui sir lulian Tabergsen şi se 
întrebă dacă nu cumva urcase noaptea pe puntea iahtului 
iarăşi un sălbatec cu rochie de în galben şi roşu care-şi 
făcea acum mendrele... 

Se gândi apoi la peştii luminoşi, la sardelele alea atât 
de ademenitoare la vedere... 

— Ele ne-au otrăvit! gândi el — suntem pe un ocean 
diabolic! 

Oamenii de quart zăceau şi ei pe punte, la cârmă, la 
cazane. În clipa când simţise că i se făcea rău, mecanicul 
avusese prezenţa de spirit să oprească maşina. Helicea 
lui Vesteras nu se mai învârtea. Dar marinarii de pe punte 
care constatau oprirea maşinii vedeau totuşi că vasul 
continuă să înainteze. 

Şi în acelaşi timp auzeau un fel de clocot ciudat, ca şi 
cum sub iaht şi în jurul lui, valurile s-ar fi dezagregat 
brusc datorită unei forţe venite din adâncurile sub- 
marine... Vesteras începu în curând să se legene într-un 
mod ciudat, apoi să se învârtească în loc. Nu încăpea 
nicio îndoială că fusese prins într-un curent puternic şi 
rapid care forma ici şi colo vârtejuri circulare. La groaza 

marinarilor se adaogă încă ο spaimă. Imobilizaţi, 
îngheţaţi, respirând anevoie, asistau neputincioşi când la 
goana, când la dansul vaporului. 

Asta dură toată noaptea, Când se crăpă de ziuă omul 
care zăcea pe platforma catargului şi care, fiindcă 
mâncase mai puţini peşti ca tovarăşii lui era mai puţin 
încercat ca ei, începu deodată să strige: 

— Pământ! Pământ!... zărea sub razele soarelui ce 
tocmai răsărea, o insulă cu ţărmuri stâncoase roşiatice, o 
insulă spre care Vesteras gonea cu toată viteza, de care 
părea că voia să se sfarme, Marinarii întinşi pe punte 
auziră. Cei care aveau o poziţie mai avantajoasă, văzură 
în curând şi ei uscatul ce le fusese anunţat, dar asta le 
mări şi mai mult temerile. Ciocnirea fatală părea 
inevitabilă, iar marinarii se simțeau iremediabil 
condamnați la moarte. 

La aceeaşi oră, pe acest țărm hoinărea un om. Cu capul 
în piept, cu creierii încinşi, tras la față, căuta cu 
deznădejde vreun mijloc de a salva pe sir Tabergsen, 
căruia precum se ştie, indigenii îi pregăteau rugul. 

Omul acesta era John Burbage, care luase partea 
acuzatorilor lui Tabergsen numai ca să-şi păstreze 
libertatea de mişcare şi să-şi salveze tovarăşul de exil şi 
de nenorocire. 

Tot discutând cu sine însuşi, Burbage ajunsese în 
creştetul falezei de unde privirea lui cădea asupra 
coşurilor plutitoare care slujeau indigenilor drept bărci. 

Strânse pumnii şi se întoarse înfrigurat spre celălalt 
golf pe care-l domina din observatorul lui... Atunci tresări 
şi inima începu să-i bată în zbucniri puternice. 

— N-oi fi fiind jucăria vreunei iluzii? bâigui omul 
singuratec; nu mă mint ochii? 

Parcă văd un vapor, 

Nu, nu visa. Şi ochii nu-l înşelau. Graţiosul vapor alb pe 
care îl zărea şi care se apropia de insulă, era Vesteras. 

Burbage căzu în genunchi vărsând lacrimi de bucurie. Se 
şi vedea salvat, îl vedea pe Tabergsen smuls din mâinile 
sălbaticilor... 

În timpul acesta, iahtul îşi încetinea mersul. Ajungând 
la locul unde curentul se domolea, se opri şi el în apa 
stătătoare, la mai puţin de o sută de metri de țărm, în 
mijlocul unui golf mărginit de faleze care-l ascundeau 
privirilor insularilor, 

Burbage se ridică în vârful picioarelor, făcu semnale, 
dădu din braţe, strigă din toate puterile în nădejdea că va 
fi zărit şi auzit de oamenii de pe vapor... Dar. Văzând că 
totuşi nicio barcă nu pornea de la acesta, Burbage puse 
ochii pe trei bărci rotunde legate de nişte ţăruşi în fundul 
golfului. Cobori pe o potecă îngustă, desfăcu frânghia 
care ţinea una din bărci, se urcă în ea, şi slujindu-se de 
mâinile lui ca pescarii de pe insulă, vâsli — sau mai bine 
zis înotă spre iaht. 

După douăzeci de minute de sforţări îndârjite, ajunse la 
el şi strigă: 

— Hei! Ehei! 

— Ehei! răspunse o voce care venea parcă din cer. 

De la locul lui, Burbage nu putea vedea pe marinarul 
care-i răspundea aşi. Aşteptă. Nevenind însă nimeni, 
înconjură vaporul. Găsi un otgon care spânzura în jos şi se 
căţără nervos pe puntea lui Vesteras. 

Numele iahtului îl citise când trecuse pe lângă pupă. Si 
ştia că acesta era numele iahtului lui Sir Tabergsen. Asta 
îi înzecea bucuria. 

După câţiva paşi pe punte, dădu de un om întins pe jos, 
care-l privea cu ochii deschişi. 

— Rănit? întrebă el. 

Omul nu-i putu răspunde. Dar cel de pe catarg îi strigă: 

— Nu mă pot mişca! Sunt paralizat! Şi camarazii mei 
trebuie că sunt paralizaţi, căci nici ei nu mişcă! Renghiul 
ăsta ni l-au jucat peştii luminoşi pe care i-am mâncat ieri! 
Dă te rog o raită prin postul echipajului şi prin cabine! nu 


73 


vreau să mor, vreau să fiu îngrijit! 

Burbage exploră iahtul şi descoperi pe marinari pironiţi 
în hamacurile lor, pe Garlier întins pe covorul din salon şi 
pe Elena înspăimântată şi pironită de un pat, în cabina ei. 

La întrebările pe care li le punea, nefericiţii nu puteau 
răspunde. Atunci le dădu el lămuriri: 

— Ştiu de la lulian Tabergsen că acesta e iahtul lui... 
Insula pe care se află e aproape, de pe ea viu... Sir 
Tabergsen are nevoie de ajutor, de aceea trebuie să vă 
faceţi repede bine... Aţi mâncat peşte luminos... Foarte 
periculos, dar indigenii au un antidot, mă duc să-l caut... 

Garlier, Elena şi marinarii auzeau totul, dar erau reduşi 
la stare de mumii vii. Burbage urcă pe punte, luă de astă 
dată una din bărcile iahtului, şi în câteva clipe fu pe apă... 
Cu ce râvnă vâsli el acum! De cum ajunse la țărm, otgoni 
barca, urcă poteca, şi se puse pe cules nişte ierburi ale 
căror însuşiri vindecătoare i le lăudaseră indigenii. Şi 
îndată ce avu o provizie îndestulătoare Burbage dădu din 
nou fuga la barcă şi se întoarse pe iaht. 

Cum pasagerii nu puteau nici fălcile să le mişte, se 
duse la bucătărie, făcu cu ierburile o fiertură şi o turnă pe 
gât călătorilor, începând cu Elena şi cu Garlier. Nu trecu 
nicio jumătate de oră, şi medicamentul îşi şi făcu efectul. 
Garlier se întinse, apoi îi reveni şi graiul. In curând se şi 
putu ridica. Elena se simţea şi ea redevenind voinică şi 
vioaie. Marinarii, emoţionaţi, se îmbrăţişau între ei. Si în 
timpul acesta, în salon Burbage punea la curent pe 
Garlier şi pe Elena cu cele ce se întâmplaseră pe insulă. 

— Tata e în primejdie? se cutremură Elena. 

— Linişteşte-te, domnişoară, îi spuse Burbage, o să-l 
salvăm, cu condiţia să manevrăm cu îndemânare, Rugul 
pe care-l pregătesc indigenii furioşi nu va fi gata înainte 
de seară, şi aci toate ceremoniile, fie vesele, fie tragice, 
au loc numai la răsăritul soarelui. Avem aşadar douăzeci 
de ore pe care trebuie să le folosim cât mai bine. 

Garlier se duse la metalofonul lui şi constată că 

arătătorul acestuia avea oscilaţii largi... 

— Suntem la polul X! îşi spunea el, la polul acesta care 
cuprinde metale preţioase în cantitate extraordinară! Şi 
acum să trebuie să plec fără să fi explorat insula! 

Elena, care bănuia ce se petrece în sufletul tânărului, îi 
spuse: 

— Sunt şi neliniştită οἱ mâhnită... Neliniştită pentru 
mine, mâhnită pentru d-ta... Dar dacă reuşim să-l salvăm 
pe tata... 

Nu-şi sfârşi fraza. Dar Garlier înţelese, luă mâinile fetei 
şi i le ţinu strânse îndelung. 

— Elena, spuse el, pentru mine toate comorile 
pământului pălesc în faţa uneia pe care atâta ard s-o 
cuceresc! Mi-e deajuns să ştiu că nu mă înşelasem şi că 
oricând vom voi vom putea reveni la polul X cu ajutorul 
detectorului meu... Să-l salvăm pe tatăl tău, şi... 

— Da, spuse ea, o să-l salvăm... şi apoi tu ştii că o să 
fim fericiţi, 

Şi drept chezăşie a acestei fericiri viitoare, îi zâmbea lui 
Garlier atât de fermecător, încât acesta, nemaiputându-se 
stăpâni, trase pe Elena la pieptul lui şi-o sărută pe buze... 
lar ea îi răspunse cu o sărutare tot atât de fierbinte. 

Burbage plecase cu un sfert de oră înainte. Pe înserat 
se întoarse radios. 

— Ştiţi ce e asta? întrebă el punând pe masă un pachet 
învelit într-un fel de pânză de sac. Nu pierdeţi vremea 
încercând să ghiciţi, uitaţi-vă mai bine. 

Şi dezveli obiectul. 

— O coroană! strigară Elena şi Garlier. 

— Da, o coroană, spuse Burbage, coroana curcubeu, pe 
care o poartă la zile mari regele insulei. Cunoscând 
perfect toate colţişoarele palatului am putut-o fura fără să 
stârnesc nici cea mai mică bănuială; indigenii au să 
considere asta ca o catastrofă grozavă, şi eu însumi am 
să le-o vestesc de cum s-o însera. Şi ca autori ai furtului 
am să vă denunţ fără niciun scrupul pe dv. Fireşte că εἰ 

au să-şi iasă din sărite şi au să vrea să vă atace în masă. 
Cu ajutorul acestei diversiuni, eu şi încă patru oameni 
hotărâți, vom libera pe sir Tabergsen şi ne vom întoarce 
cu el cât mai repede pe iaht. In scopul acesta voi ascunde 
barca dv. în golfuleţul pe care-l vedeţi de aici. Când toată 
lumea va fi pe bord, nu vom mai avea decât să ridicăm 
ancora şi să plecăm. 

Garlier, Halms şi toţi marinarii aprobară planul acesta 
în unanimitate. Dar când veni la ales cei patru oameni 
necesari pentru expediţia pe uscat, fiecare voi să fie el 
ales. Ca să nu se iste certuri, trebui să se tragă la sorţi. 
„Câştigătorii” se înarmară îndată cu browninguri şi nu mai 
avură de aşteptat decât momentul de a intra în scenă. 

De îndată ce soarele apuse, porniră, în frunte cu 
Burbage. li însoțea şi Garlier. După o jumătate de oră de 
mers fără zgomot. Ajunseră la marginea satului. 

In sat domnea cea mai mare fierbere. Rugul destinat 
arderii lui Tabergsen era gata, şi indigenii îşi înşelau 
nerăbdarea mâncând şi bând în aer liber, şi organizând 
dansuri care durau până-n zori de zi. Garlier şi oamenii lui 
uraseră lui Burbage succes şi acum aşteptau, ascunşi în 
umbră, să se-ntoarcă. Briza nopţii le aducea ecoul 
cântecelor şi râsetelor indigenilor. De odată, în locul 
acestor manifestări ale bucuriei populare, se înălţară 
strigăte de mirare şi de jale. 

Se vede treaba că Burbage îşi pusese în aplicare 
programul. 

Intr-adevăr, după ce se strecurase prin mulţime până în 
palat, ieşise din el şi strigase: 

— Vai nouă! Nenorocire! Coroana regelui a fost furată! 

Aceste cuvinte neaşteptate făcură pe indigeni să se 
cutremure. Apoi se strânseră în jurul omului care dăduse 
alarma. Burbage le spuse. 

— Numai străinii care au venit azi în insulă pot s-o fi 
luat! Veneam tocmai să vă vestesc sosirea lor. Şi căutam 
pe viitorul rege, pe care socoteam că am să-l găsesc în 

sala tronului, pe el nu l-am văzut, dar în schimb am 
constatat că coroana a dispărut! Trebuie să fiţi din cale- 
afară de zăpăciţi, sau pregătirile de tortură să vă fi scos 
cu totul din minţi, ca să nu fi văzut şi să nu fi auzit nimic! 
Străinii au o corabie mare, care stă în golful Roşu. Voi 
sunteţi de o sută de ori mai mulţi ca ei. Gândiţi-vă ce 
aveţi de făcut. Eu unul nu mă amestec în certurile şi în 
războaiele voastre, dar v-am spus ce ştiam ca să nu 
credeţi că sunt aliatul duşmanilor voştri! 

Ştirea aceasta făcu, cât ai clipi, înconjurul satului. 

— La golful Roşu! La golful Roşu! făcură sălbatecii, 
dând fuga pe la casele lor ca să se înarmeze cu sulițe şi 
măciuci. 

Vesteras însă nu se află în golful Roşu, ci într-un golf 
situat mai la nord, la cel puţin şase mile depărtare de cel 
de care vorbise Burbage. 

Acesta se întorsese în grabă la grupul lui Garlier. 

— Acum ori niciodată, spuse el, urmaţi-mă să nu 
pierdem o clipă. 

Marinarii şi Garlier intrară în sat. Părea pustiu, toţi 
locuitorii se repeziseră buluc spre golful Roşu ca să atace 
pe străini sau — femeile şi bătrânii — să privească lupta. 
Până şi paznicii închisorii în care se zbătea deznădăjduit 
sir Tabergsen dezertaseră de la postul lor. Aveau de altfel 
toată încrederea în zăvorul, puternic deşi primitiv, care 
încuia uşa pe dinafară. 

O clipă numai îi trebui lui Burbage ca să tragă acest 
zăvor şi să deschidă uşa. 

— Haide repede! Să fugim! spuse el întemniţatului. 

Când auzise că se umbla la zăvor, Tabergsen crezuse 
să i-a sunat ceasul din urmă, In primul moment, pe 
întuneric, nu-l recunoscu pe Burbage, dar acest 
poruncitor „haide repede, să fugim!” îl făcuse să tresară. 

Prima lui senzaţie fu ca nişte săgeți de bucurie care i se 
înfigeau în inimă. Şi chiar afară, pe când fugea pe ulițele 
întunecoase în tovărăşia acestor oameni îmbrăcaţi 

europeneşte, tot se mai întreba dacă nu cumva visa. ` 

leşiră din sat şi după un timp încetară să fugă. Incă 
gâfâind,  Tabergsen întrebă cui îi datora această 
miraculoasă salvare. Garlier se prezentă. 

— Şi noaptea ţi-o vei petrece pe iahtul d-tale, lângă 
Elena, fiica d-tale. 

Bucuria pe care i-o pricinuiră lui Tabergsen aceste 
cuvinte fu atât de mare, încât el însuşi se temu o clipă să 
nu-şi piardă minţile. Dar în acelaşi moment, un cor de 
urlete venind dinspre țărm aminti fugarului că încă nu 
fuseseră înlăturate toate primejdiile. 

Dimpotrivă! Indigenilor, care porniseră înspre golful 
Roşu, le venise deodată în minte că pentru a ataca o 
corabie ancorată la o oare care depărtare de țărm, aveau 
nevoie de bărci. Şi se îndreptaseră spre locul unde le 
ţineau. 

Se depărtaseră apoi de țărm, ocolind cu bărcile capul 
care despărţea golful lor de golful Roşu... Dar luna care 
ajunsese în înaltul cerului, lumina marea ca ziua... Şi 
sălbatecii zăriră deodată pe Vesteras, dar nu la sud cum 
spusese Burbage, ci la nord. 

Asta nu le zdruncină câtuşi de puţin încrederea în 
cuvintele informatorului lor. Îşi ziseră doar că probabil 
corabia-şi schimbase locul. Se îndreptară aşadar spre 
nord, scoțând urletul lor de luptă. 

Aşa încât sir Tabergsen, Burbage, Garlier şi marinarii 
zăriră, pe când se urcau pe barcă, flotila sălbatecilor 
sosind din stânga şi se temură să nu li se taie retragerea. 

Şi insularii zăriseră pe-semne pe fugari, căci deodată 
răcnetele lor se înteţiră... Timp de aproape un sfert de oră 
între flotilă şi şalupă, se desfăşură un îndârjit match de 
viteză... Şi şalupa reuşi s-o ia înainte tocmai cu atât cât 
să aibă timp ocupanţii ei să se salte pe puntea lui 
Vesteras. Încă o clipă şi... Căci de abia pusese piciorul pe 
punte Garlier, care ţinuse să rămână ultimul, că bărcile 
rotunde şi sosiră. 

Garlier se repezi la postul de comandă. Mecanicul nu 
aşteptă nici el decât ordinul de pornire, iar fochistul nu 
cruţase cărbunii. 

— Înainte! strigă tânărul în cornetul acustic. 

Vesteras executând supus ordinele ce i le transmiteau 
pârghiile de comandă se puse îndată în mişcare; helicea 
bătu apa şi iahtul se depărtă în strigătele asurzitoare ale 
săli batecilor, care asistau neputincioşi la această plecare, 
lovind fără folos cu lăncile şi cu măciucile lor în peretele 
de oţel al vaporaşului. 

Burbage râdea cu hohote. Garlier îşi ştergea fruntea de 
sudoare. Sir Tabergsen, nebun de fericire strângea în 
braţe pe Elena, care se repezise plângând de bucurie în 
întâmpinarea tatălui ei. 

— E oare cu putinţă? Să fie chiar adevărat? bolborosea 
ea. 
Abia după câtva timp, când Vesteras începu iarăşi să 
fie legănat de valuri, fură în stare oamenii noştri să 
schimbe şi altceva decât exclamaţii emoţionante. Elena şi 
Garlier cunoşteau povestea lui sir Tabergsen, căci le-o 
povestise Burbage cu prilejul primei lui vizite pe Vesteras. 
Tabergsen însă nu ştia cum se explică prezenţa Elenei pe 
iaht, în această regiune necunoscută de oameni. 

Fata îi povesti totul de-a fir a păr. Când ajunse la vizita 
pe care fratele ei o făcuse la închisoare marinarilor depe 
Vesteras, tatăl ei o întrerupse mirat. 

— Dar unde e Mare? zici că aţi plecat din Franţa 
împreună? 

— El s-a întors, căci te credea mort, sau mai bine zis 
asasinat de marinarii iahtului, spuse fata. 

Tabergsen tresări. 

— Dar asta e o calomnie îngrozitoare! Marinarii mei 
ţineau la mine şi eu ţineam la ei! Niciodată n-a fost între 
noi decât bună înţelegere! 

— Acum sunt ameninţaţi cu spânzurătoarea, declară 
Garlier. 

— Asta n-are să se-ntâmple, spuse Tabergsen scurt şi 
hotărât. Datoria noastră e limpede: să mergem drept la 
Tainan! 

Suedezul, care acum redevenise stăpân pe iahtul lui, se 
duse să consulte hărţile ca să determine drumul de 
urmat. Băgă însă de seamă că niciuna nu se potrivea. 

— Extraordinar! spuse el. Suntem, fără doar şi poate, 
primii care ne-am aventurat prin aceste regiuni. lată de 
ce geografii n-au făcut până acum nicio hartă a lor. 

Atunci interveni Garlier. La venire, el stabilise anumite 
puncte de reper. Le comunică Suedezului, care fu 
încântat. Şi între cei doi bărbaţi, pe cale de a deveni buni 
prieteni, avu loc în cabina comandantului o convorbire cât 
se poate de serioasă: 

— Elena e de o discreţie mişcătoare, spuse tânărul 
inventator; nu ţi-a spus aproape nimic despre fratele εἰ, 
dar eu, care n-am aceleaşi motive de a păstra tăcerea 
asupra unor lucruri de mare însemnătate, pot — aş spune 
chiar: trebuie — să completez povestirea ei. N-ai fost 
mirat, d-le Tabergsen, că, pe când Elena n-a renunţat o 
singură clipă la nădejdea de a te regăsi viu, fratele ei te-a 
declarat din primul moment mort? Şi încă un lucru: că 
Elena, care s-a îmbarcat pe Dabir, se află acum pe 
Vesteras? 

Tabergsen clătină din cap: 

— Ştiu, zise el, fiul meu nu mă iubeşte deloc. E un 
risipitor şi un zevzec. Nu-mi poate ierta că i-am tăiat 
subsidiile. Dacă mi-aş fi pus mintea cu el şi i-aş fi 
recunoscut datoriile trecute, prezente şi viitoare, ar fi 
reuşit să mă ruineze aşa bogat cum sunt. E un om care 
nu ştie decât să joace la curse şi să arunce banii pe 
fereastră 1 

— Văd, după felul cum vorbeşti, că pot continua, spuse 
Garlier. Fiul d-tale  neîndrăznind să mărturisească 
nerăbdarea lui de a se întoarce în Europa şi de a încasa 
moştenirea, mi-a dat comanda lui Vesteras, rămânând ca 

Dabir, pe care se afla el şi Elena, să mă urmeze de 
aproape. In miez de noapte însă, fără să mă fi înştiinţat, 
domnul Mare dă ordin căpitanului lui Dabir să schimbe 
direcţia şi să se întoarcă la Singapore! 

Într-o bună zi, pe când căutam pe Dabir, pe care-l 
credeam în pană, care nu-mi fu uimirea când dădui de 
Elena într-o barcă cu pânze în care fusese pescuită în 
largul mării de Halms, după ce stătuse o noapte întreagă 
agăţată de o bârnă plutitoare. 

Tabergsen tresări: 

— Naufragiase Dabir? 

— Nu, d-le Tabergsen. Dar Elena fusese înşfăcată pe la 
spate pe-nserate şi azvârlită peste bord. 

Tabergsen se făcu pământiu la faţă. 

— Îngrozitor! bâigui el. Şi mai îngrozitoare încă e 
bănuiala care mi se strecoară 'n suflet. 

— E probabil aceeaşi pe care o am şi eu spuse Garlier. 
Am  chibzuit de-atunci mult, şi faptele mă silesc să 
recunosc că totul pare să acuze pe acela care avea 
interesul de a o face pe Elena să dispară, spre a rămâne 
el singurul moştenitor al averii d-tale. 

Tabergsen îşi cuprinse capul în mâini şi rămase multă 
vreme gânditor. 

— În sfârşit, zise el, om vedea. E aşa de grozav încât, 
dacă lucrul se dovedeşte adevărat, eu am să fiu primul 
care să cer pedepsirea vinovatului. Iti mulţumesc însă d- 
tale pentru chipul eroic cum te-ai purtat. Fără d-ta, 
niciodată n-aş mai fi revăzut nici pe fiica mea, nici 
Europa. Pe Elena ai salvat-o, pe mine m-ai liberat. Spune, 
prin ce ţi-aş putea arăta recunoştinţa mea? 

— Vorbind despre mine Elenei, răspunse Garlier. O 
iubesc şi dorinţa mea cea mai arzătoare e să trăiesc de 
acum încolo lângă ea şi pentru ea. 

Tabergsen se duse întins la fiica lui. 

— Ce zici de Edmond Garlier? o întrebă εἰ fără nicio 
introducere. 

Elena roşi până-n vârful urechilor, dar pe urmă îşi privi 
tatăl drept în ochi. 

— Zic, spuse ea că dac-o fi să mă mărit, ori soţia lui am 
să fiu ori a nimănui. 

— Scurt şi cuprinzător, zâmbi Tabergsen. Dinspre 
partea mea, asta mă face tatăl cel mai fericit din lume. 

— Să ştii însă că e sărac, spuse Elena. 

— Şi mai bine, răspunse vesel Tabergsen. 

— Dar în curând are să fie bogat şi celebru. Ti-a spus 
ceva despre metalofonul lui? 

— Abia câteva cuvinte. 

— E aşa de modest! Cere-i să-ţi explice amănunţit 
despre ce e vorba şi ai să vezi atunci ce fel de om e 
viitorul tău ginere. 

— Cu atât mai bine! se entuziasmă Tabergsen. Mi-a 
cerut mâna ta, sub rezerva consimţământului tău... Ce 
să-i răspund? 

— Mi se pare, zâmbi Elena, că adineaori ţi-am dat un 
răspuns destul de limpede, 

— Adevărat, spuse suedezul, unde mi-e capul? 

Se întoarse la postul de comandă, unde stătea Garlier. 

— Vă veţi căsători oricând veţi voi, de cum vom ajunge 
în Europa, îi spuse tatăl. 

Tânărul se înfioră de fericire. Şi a doua zi Vesteras 
arboră stindardul cel mare în cinstea logodnei lui Edmond 
Garlier şi a Elenei Tabergsen. 

CAPITOLUL 11. 


Peste nouă zile Vesteras ajunse la Tainan. De îndată ce 
fu ancorat, Garlier, Tabergsen fiica lui şi Halms, şeful 
echipagiului, coborâră pe uscat. 

Se duseră cu trăsura la închisoare, unde cerură să 
vorbească cu directorul. 

— Nu e aici acum, le răspunse portarul dar dacă aveţi 
nevoie de el pentru o afacere urgentă, îl puteţi vedea la 
tribunal, unde se judecă azi procesul ucigaşilor 
proprietarului lui  Vesteras. Dezbaterile au început 
alaltăieri acum sunt pledoariile, 

Călătorii noştri se duseră la palatul de justiţie care nu 
era departe de închisoare. Sala de şedinţe era plină, ochi 
şi vorbea tocmai ultimul din cei patru avocaţi însărcinaţi 
cu apărarea acuzaților, când marinarii aşezaţi pe banca 
acuzării se ridicară toţi deodată strigând: 

— În sfârşit! lată-l! Suntem salvaţi!... 

Preşedintele se întoarse spre ei încruntat ca să-i cheme 
la ordine, dar un uşier îi întinse o foaie de hârtie pe care 
scria: 

„lulian Tabergsen cere să fie ascultat îndată!” 

Şi fără să aştepte, Tabergstn înaintă spre bară. 

— Gorp! Kell, Stor, Freddy, mă recunoaşteţi? întrebă pe 
marinari. 

— Sir Tabergsen! strigară ei într-un glas, Dreptate! 
Dreptate! 

Apariţia aceluia pe care toată lumea îl credea dispărut 
pentru totdeauna, produse o impresie profundă asupra 
judecătorilor şi a auditoriului. Tubergsen arătă mai întâi 

actele sale de identitate. Apoi istorisi ciudata şi tragica lui 
aventură. Intoarcerea lui pe Vesteras, perspicacitatea şi 
vitejia lui Garlier şi a Elenei, îndrăzneala lui Halms de faţă 
la dezbateri, transformară în admiraţie severitatea 
magistraţilor şi ostilitatea mulţimii faţă de cei cinci 
nevinovaţi, care cu cea mai mare bună credinţă din lume 
fuseseră cât pe ce să fie duşi la ghilotină. Marinarii fură 
achitaţi imediat şi duşi în triumf până la Vesteras, unde 
luară parte la lunch-ul oferit de sir Tabergsen chiar în 
seara aceea în onoarea autorităţilor oraşului, 

A doua zi, iahtul ridică ancora, ieşi din port şi luând de 
astă dată calea obişnuită a vapoarelor, se îndreptă spre 
Marsilia. 

Tot la Marsilia sosise cu câteva săptămâni înainte 
Dabir. 

Prima grijă a lui Mare Tabergsen. De cum zări Notre- 
Dame de la Garde, fusese să se ducă la căpitanul Solvani 
şi la secundul său Cardini. 

— Dragi prieteni, le spuse el, contez pe voi ca să mă 
ajutaţi să îndeplinesc o formalitate penibilă, dar necesară: 
trebuie să declar, la consulatul Suediei, decesul sărmanei 
mele surori, n-aţi vrea să-mi serviţi drept martori? 

— Da, desigur, răspunse Solvani, dar eşti d-ta sigur că 
d-ra Tabergsen a murit într-adevăr în urma accidentului. 
In fond, nimic nu dovedeşte asta; se prea poate să fi fost 
salvată. 

— Intr-adevăr, nu există nicio dovadă, spuse Mare, şi 
după cum spui s-ar putea ca sora mea să fi fost salvată. 
Cu atât mai bine dac-ar fi aşa, m-aş bucura. Nu poţi totuşi 
nega că a dispărut brusc, într-o seară, 

— A! Asta, spuse Cardini, e adevărul adevărat. 

— Ei bine, spuse aventurierul. Fiţi martori ai acestei 
dispariţii tragice, nimic mai mult, nimic mai puţin, 

Cei doi marinari îl urmară pe Tabergsen-fiul, la 
consulat, unde li se luă sub prestare de jurământ o 

declaraţie. 

— Sunt acum mult mai liniştit, spuse după aceea Mare 
servitorului şi complicelui său Leopoldo Peters, care-i 
transportase bagajele la gară. Nu ne mai rămâne, băiete 
decât să ne întoarcem pe drumul cel mai scurt în Suedia, 
şi să procedăm la lichidarea pe calea succesiunii legale a 
bunurilor tatălui meu. 

După trei zile şi jumătate de tren şi patru ore de 
traversare a Balticei, cei doi mişei ajunseră la Gälf, oraşul 
natal al lui lulian Tahergsen. Unde acesta îşi avea 
reşedinţa principală. Fără să mai piardă timp, Mare se 
duse la un notar şi-i expuse faptele. 

— Vă ofer zece la sută peste onorariul d-v. Dacă grăbiţi 
formalităţile, îi spuse el. Rămân aici ca să semnez ce va fi 
nevoie. 

Notarul îşi învălui vizitatorul cu o privire discret ironică. 

— O să dureze mult totuşi, îi spuse el, Dac-am înţeles 
bine, nici tatăl, nici sora d-v. N-au mormânt cunoscut, 
Legal deci nu sunt consideraţi morţi şi pentru ca să se 
încheie acte de deces o să fie nevoie de o judecată în 
toată regula. ` 

— O! spuse aventurierul, asta nu e nicio greutate. In 
privința sorii mele, există o declarație, sub prestare de 
jurământ, a căpitanului de pe Dabir şi a secundului lui, la 
Consulatul Suediei de la Marsilia, Cât despre tatăl meu 
lucrurile vor merge tot aşa de uşor şi de simplu. Când am 
părăsit Tainanul cinci din marinarii de pe Vesteras erau la 
închisoare sub acuzaţia de a fi ucis pe tatăl meu. In 
momentul de faţă sunt desigur spânzurați! Vă puteţi 
închipui că n-aş fi venit să vă deranjez pentru un lucru 
atât de important dacă n-aş fi fost sigur de ceea ce afirm! 
Am nevoie de bani, tatăl meu strângea şurubul, οἱ e 
natural să fiu, grăbit să-mi pot plăti datoriile. 

— Bine, spuse notarul, vă făgăduiesc să urgentez. 

— Cam câte zile o să dureze? întrebă Mare. 

— Zile? tresări notarul, vreţi să spuneţi semestre? 

Trebuie să vă socotiți fericit, dacă succesiunea va fi 
lichidată la anul, prin Martie sau Aprilie! 

Mare suferise o decepţie pe care nici nu căuta măcar s- 
o ascundă. La hotelul unde trăsese îşi găsi servitorul. 

— Ei, domnule? întrebă Peters, vă-ntoarceţi căptuşit cu 
aur? 

— A! da! se schimonosi banditul, o să ne mai curgă 
balele un an! 

— Drace! Şi prima mea? spuse Leopoldo. 

— Prima ta! Prima ta! O să faci ca şi mine, o să aştepţi. 

— Ah! nu domnule, protestă complicele. Aşa ceva nu 
există. Mi-ai făgăduit să-mi plăteşti de cum ne-om 
întoarce în Europa... 

— Da, dar vezi că nu pot şi că... 

— Cum, întrerupse Peters, de Paris ai uitat? 

Mare holbă ochii: 

— Paris? 

— Da, Paris, spuse servitorul. Sora d-tale şi tatăl d-tale 
locuiau acolo când nu erau nici la Gălf, nici la cinci sute 
de leghe de dracu. E acolo un apartament mobilat 
neocupat de nimeni. Numai din vânzarea mobilelor, 
bibelourilor, covoarelor şi lingeriei o să ai destul ca să mă 
despăgubeşti pe mine şi să trăieşti în belşug până ce-o să 
se descurce judecăţile la tribunalul civil. 

— Ştii spuse cu admiraţie Mare, nu eşti deloc prost! Si 
cuprins de bucurie, după emoţiile prin care trecuse de 
când intrase în Gălf, comandă o masă copioasă pe care-o 
udă cu şampanie. Şi drumul până la Paris îl făcu în etape 
mici, în tovărăşia lui Leopoldo. 

Prima persoană pe care-o întâlni pe bulevard, chiar la 
prima lui plimbare, fu ca din întâmplare, tocmai d-l 
Dubiet, cel care îmbrăcase fără să vrea pardesiul lui 
Edmond Garlier, în ziua în care tânărul disperat hotărâse 
să se arunce în Sena. 

— D-ta aici? se miră Dubiet. De multă vreme? 

— Am sosit chiar aseară, răspunse Mare, care s-ar fi 

lipsit bucuros de întâlnirea asta. 

— Dar atunci, strigă Dubiet, s-a întors şi tânărul meu 
asociat Garlier? 

Mare făcu o mutră mohorâtă. 

— Sunt şanse să nu-l mai vezi atât de curând, spuse el. 

— A! Dumnezeule, spuse neliniştit Dubiet, şi de ce? 

— Pentru că a plecat, împotriva oricărui bun simţ, spre 
regiuni misterioase. 

— Dar plecaseşi şi d-ta cu el. V-aţi despărţit pe drum? 

— Da. 

— Şi sora d-tale? 

— Moartă. 

— Ce vorbeşti! tresări Dubiet. 

— Tristul adevăr, spuse mizerabilul, croaziera noastră 
m-a aruncat într-un îndoit doliu: tatăl meu a fost ucis de-a 
binelea de oamenii din echipaj, şi sărmana Elena şi-a pus 
de durere capăt zilelor. 

Dubiet bolborosi câteva cuvinte de condoleanţe. Apoi 
se îndepărtă sincer amărât. 

Tabergsen sună chiar în aceeaşi zi la poarta frumoasei 
locuinţe a Elenei. Portarul veni să deschidă, foarte mirat, 
căci de la plecarea Elenei, nu mai venea nimeni pe acolo. 

— Eu sunt. Spuse Mare, ai cheile vestibulului şi ale 
apartamentului? 

— Da domnule, răspunse portarul. 

— Dă-mi-le, Mă recunoşti, nu-i aşa? 

— Desigur domnule, cum să nu vă recunosc! Sunteţi d. 
Mare Tabergsen, şi sunt fericit că vă văd... Aţi călătorit 
bine? 

— Minunat prietene, minunat... 

— Tatăl dv. Şi domnişoara Elena se întorc în Paris? 

Aventurierul clătină din cap. 

— Sunt aici tocmai pentru că ei n-au să se mai întoarcă 
niciodată... N-o să-i mai vezi niciodată... Au murit, şi 
stăpânul casei am rămas eu. Dă-mi cheile... 

Portarul se clătină pe picioare. O lovitură de pumn în 

stomac nu l-ar fi ameţit mai rău. Rămase o clipă năucit, îl 
privi apoi pe Mare în faţă şi prin ochii lui trecu o lumină. 

— Ei, spuse nerăbdător Mare, ce mai aştepţi? 

— Mă iertaţi domnule, spuse portarul, dar nu pot face 
ceea ce îmi cereţi, Puneţi-vă în situaţia mea... Răspund 
de obiectele lăsate în paza mea, şi cu tot respectul pe 
care vi-l port, îmi trebuie un ordin scris pentru ca să vă 
predau cheile... ' 

— O strigă banditul, dacă-i numai atât! Iti scriu îndată 
unul! 

— A! nu, domnule, spuse portarul. Ordinul dv. nu are 
nicio valoare. Îmi trebuie un ordin valabil. Nu vă supăraţi 
domnule. Nu sunt copil, ştiu cum se petrec lucrurile. Când 
moare capul familiei, moştenirea sa se află deschisă şi 
trebuie să Πε lichidată cu toate formele. Delegatul 
tribunalului va decide dacă trebuie sau nu să vă 
încredinţez cheile. Până atunci, domnule, mii de regrete, 
n-am ce face. 

— Drace! tună Mare, o să-mi plăteşti asta! O să vezi 
dac-o să-mi pun mânuşi ca să-te dau afară! 

— O să mă concediaţi dac-o să vreţi, domnule, dar 
numai când o să aveţi dreptul, se înclină portarul. Până 
atunci, rămân la postul meu. La revedere domnule. 

Şi cu aceste cuvinte, omul acesta conştiincios şi 
prudent îi închise uşa în nas şi se întoarse în loja lui. Mare 
era nebun de dezamăgire şi de furie, Leopoldo Peters, il 
aştepta în apartamentul mobilat din strada Mathurins, pe 
care Mare îl ocupase înainte de a pleca în croazieră şi pe 
care şi-l reţinuse: 

— Ni s-a întâmplat una bună! îi spuse Mare. Portarul 
refuză să-mi dea cheile apartamentului sorii mele! 

— Nu! spuse Peters o să le dea, îţi spun eu! De voie sau 
de nevoie, dar o să le dea! 

— Adevărat? se entuziasmă Mare, te simţi dispus să 
faci o mică incursiune la mizerabilul acela? Atenţie însă! 
fii pe cât de energic, pe atât de îndemânatec. Nu suntem 

pe mare, băiete, şi să faci să dispară pe un om care ne 
jenează, n-o să meargă poate chiar aşa de uşor? 

— O să mă gândesc, spuse Leopoldo. Lasă-mă să-mi 
fac planul! 

Se pare că planurile lui nu se făceau de la sine, căci 
trecură opt zile. Fără ca Peters să fi anunţat că a găsit 
ceva. Mare îşi pierdu răbdarea. Leopoldo era şi el nervos. 
In fond de când o aruncase pe Elena de pe puntea Dabir- 
ului în valuri, nu mai avea linişte, deşi susţinea contrariul. 
Degeaba îşi spunea el sie-însuşi că nu risca nimic, că 
tânăra nu putuse scăpa de înec, — instinctul vorbea în el 
mai puternic decât orice, şi se surprindea noaptea în 
orele de insomnie, pradă unor negre presimţiri. De aceia 
se grăbise aşa de mult să-şi încaseze prima. 

— Să pun numai mâna pe biletele de-o mie îşi spunea 
el. O să mă duc în altă ţară, în Belgia, în Spania, în 
Brazilia, mai departe chiar. O să-mi schimb numele, o să 
dispar, asta-i de o sută de ori mai bine pentru mine decât 
să rămân aici la Paris. 

Se înţelege că într-o asemenea stare de spirit, lui 
Leopoldo nu-i prea ardea să facă imprudenţe. Pe 
deoparte ar fi vrut să pună mâna pe cheile cerute de 
Mare, dar pe de alta înţelegea să lucreze în aşa fel încât 
poliţia să nu poată apoi să-i ceară socoteală. Era foarte 
încurcat. 

In timpul acesta, săptămânile se scurgeau una după 
alta, şi Mare, ca să aibă din ce trăi, era din nou împins la 
împrumuturi şi expediente. Intr-o seară spuse valetului 
său: 

— Descurcă-te cum ştii, dar nu mai pot să aştept. 
Trebuie numaidecât să reuşeşti. 

Peters plecă capul şi nu răspunse. A doua zi, ieşise 
tocmai pe stradă şi se oprise în faţa unui chioşc de ziare... 
Deodată tresări. Privirea-i căzu pe un ziar afişat la chioşc. 
Pe prima pagină, un titlu cu litere de foc: 

CIUDATA ŞI FRUMOASA CROAZIERĂ A IAHTULUI 
„VESTERAS” 
Sir lulian Tabergsen şi fiica lui se-ntorc din depărtări! 
Aventuri senzaţionale. 


Leopoldo nu se mai gândea să meargă mai departe. 
Tremurând de uimire şi de groază, cumpără ziarul şi citi 
pe loc articolul care-l interesa. Era un reportaj datat din 
Port-Said, în care erau relatate de scurt tragicele 
peregrinări ale lui sir Tabergsen şi ale Elenei. Era vorba în 
el şi de Garlier, de detectorul electromagnetic şi de polul 
X. 

„După astfel de emoţii, termina reporterul se înţelege 
de la sine că sir lulian Tabergsen, viteaza lui fiică, şi nu 
mai puţin viteazul inventator şi explorator, ca şi modeştii 
lor tovarăşi de primejdii, se grăbesc să revadă Franţa. 
Peste câteva zile vor fi la Marsilia, de unde probabil că vor 
pleca la Paris. Nici-o îndoială că editorii îşi şi dispută 
onoarea şi avantajul de a publica povestirile aventurilor 
lor”. 

Lui Peters îi curgeau sudorile pe frunte. Din cele cetite 
avea impresia că agresiunea de pe Dabir, a cărei victimă 
fusese Elena, va avea urmări şi asta îi mărea frica. 

Se gândi o clipă să fugă. Dar n-avea mijloacele 
necesare pentru ca să întreprindă o călătorie lungă... Luă 
singura hotărâre care se impunea în asemenea 
împrejurări: 

— Mă voi duce să-l văd pe sir Tabergsen la Marsilia. De 
întrevederea mea cu el depinde tactica mea pe viitor, dar 
în orice caz nu pot rămâne sub ameninţarea unei anchete 
sau a unei acuzări! 

Mai liniştit în urma acestei hotărâri, Peters se duse la 
gară, luă un bilet de clasa treia pentru Marsilia şi plecă cu 
primul tren. 

La ora prânzului, nevăzându-şi servitorul, Mare se 
gândi că era desigur ocupat cu portarul. Îşi frecă mâinile: 

— În scurtă vreme o să fie ceva nou, îşi spuse el; încă 
puţină răbdare! 

Vesteras sosi curând la Marsilia. De abia aruncaseră 
marinarii ancora şi puntea volantă ce lega iahtul de port, 
când un om urcă pe puntea primului vas. 

Omul acesta era Leopoldo. 

— Ce vreţi? îl întrebă un marinar desfăcând braţele ca 
să-i bareze drumul. 

— Să vorbesc urgent cu d. Tabergsen, spuse vizitatorul. 
Spuneţi-i numele meu, mă cunoaşte. 

Sir Tabergsen gândi că neputând veni chiar el, Mare îşi 
trimitea servitorul, şi îl primi îndată în salonul iahtului. 

— Domnule, spuse Peters cu o voce sugrumată, viu din 
propriul meu imbold, pentru ca să vă fac o comunicare 
gravă. Înainte însă de a continua, vă rog să-mi juraţi că 
orice v-aş destăinui, n-o să-mi faceţi niciun fel de 
neplăceri după aceia. 

— S-a făcut, jur, spuse Tabergsen. Jur să nu-ţi fac 
niciun fel de neplăceri. De altfel nu mă simt în dispoziţia 
să fac vreun rău vreunui semen de-al meu. După chinurile 
prin care am trecut, aş fi prea meschin, dacă nu m-aş 
simţi înclinat spre bunătate! 

Leopoldo respiră zgomotos, apoi făcu mărturisiri 
complete. 

Mărturisi tot: ruşinosul târg pe care-l făcuse cu Mare, 
manevrele lor ca să îndepărteze pe Garlier de Elena, 
agresiunea nocturnă pe Dabir, întoarcerea în Suedia, 
încercările lui Mare de a intra în posesia moştenirii, 
rezistenţa portarului... 

Tabergsen asculta alb ca varul. Atâta mârşăvie din 
partea fiului lui îl umplea de durere. 

— Bine spuse el când Leopoldo îşi sfârşi mărturisirea. 
Ţi-am promis dinainte să te las în pace şi mă tin de 
cuvânt. Mai mult decât atât: am să-ţi dau chiar banii pe 
care ţi i-ar fi dat stăpânul d-tale. Dar pe urmă dispari, s-a 
înţeles? Să nu se mai audă de d-ta! Pentru Europa să fii 

ca mort! 

— Domnule Tabergsen, îi spuse Peters răzbit de 
emoție, dacă în tinereţea mea aş, fi avut de-a face cu 
oameni ca dv., n-aş fi călcat niciodată pe drumul cel rău! 

Sir Tabergsen îi semnă un cec şi-l împinse afară din 
salon fără să mai vrea să audă mulţumirile şi 
binecuvântările lui. Se duse apoi la Garlier şi-i spuse: 

— Din păcate ai avut dreptate să-l bănueşti pe fiul 
meu. E un criminal, un monstru. lată ce am aflat pe 
socoteala lui. 

Tabergsen repetă tânărului ce aflase de la Peters. 

— Nu ştiu, adaogă el, dacă trebuie să-i spun asta şi 
Elenei. ; 

— Ea ştie, nu te îndoi de asta, spuse Garlier. In diferite 
ocazii, mi-a mărturisit că ea nu-şi face iluzii, că cunoaşte 
adevăratele sentimente ale fratelui ei faţă de ea şi că nu 
putea fi decât el cel care-a aruncat-o sau a pus s-o arunce 
în mare, ca să rămână singur moştenitor al averii d-tale. 
Ea adăoga că dac-ar fi aşa, ea tot l-ar ierta pe mizerabil, 
căci destinul dovedise c-o proteja... dar, iat-o... 

Elena sosea radioasă. Dar văzându-şi tatăl şi logodnicul 
palizi, cu feţele trase, se alarmă. 

— Cei cu voi? ce vi s-a întâmplat, întrebă ea. 

Sir Tabergsen n-avu curajul să-i ascundă adevărul. 

— Şi pentru asta vă tot frământaţi voi atâta? spuse 
Elena. 

Mare nu ne poate suferi — la asta nu există niciun leac. 
Dar când ne va vedea reapărând şi când își va da seama 
că ştim totul, îi va fi atât de ruşine încât vom fi răzbunaţi 
pe deplin pentru mârşăviile lui. 

Cine ştie, poate că remuşcarea îl va aduce chiar pe căi 
mai bune? 

— Ah, oftă Tabergsen, să te audă Dumnezeu, fetiţa 
mea! 

În seara următoare, călătorii noştri sosiră la Paris. Se 
duseră drept la locuinţa lor. Bucuria portarului când îi 

văzu fu mişcătoare: 

— Mi se spusese că sunteţi morţi, dar n-am vrut să 
cred... 

Prima grijă a Elenei fu să ia telefonul şi să ceară 
numărul lui Mare. 

Aventurierul era acasă şi aştepta veşti de la Peters... 
Deodată zbârnăi soneria telefonului. 

— El 6... îşi spuse banditul; probabil că a dat lovitura şi 
nu vrea să se arate pe-aici. Are dreptate... Alo!... 

— Alo! tu eşti Mare? spuse o voce limpede. 

Mare se cutremură din cap până-n picioare. 

— Da, bâigue el, cine-i la aparat? 

— Eu, sora ta Elena. Sunt acasă, cu tata şi cu Edmond 
Garlier, logodnicul meu. Vrem să vorbim cu tine... Alo!... 
Alo!... Alo!... 

Mare nu răspunse... Elena auzi ţăcănitul pe care-l face 
receptorul când îl arunci pe o masă apoi o detunătură 
scurtă... înţelese tresări, şi alergă în camera tatălui ei; 

— Tată! Tată! strigă ea gâfâind, mi se pare că Mare s-a 
sinucis! 

Sir Tabergsen şi Garlier se duseră în grabă în rue des 
Mathurins... In apartamentul aventurierului găsiră doar un 
cadavru. 

S-au scurs trei luni din ziua când Mare Tabergsen s-a 
osândit singur într-o clipă de zăpăceală şi de spaimă. 

Tatăl şi sora lui nu l-au plâns. Nu merita. 

Cu toate acestea, căsătoria lui Edmond Garlier a avut 
loc fără mult zgomot, în cea mai strictă intimitate. Dar 
fericirea lor era tot atât de mare şi fără manifestări 
pompoase. ' 

Cásnicia lor e din cele mai fericite. In salonul frumosului 
lor apartament au pus coroana-curcubeu adusă din 
depărtata insulă.. Vederea ei le aminteşte în fiecare clipă 
frumoasa şi aventuroasa călătorie în care s-au cunoscut, 
s-au iubit şi şi-au legat pe veci destinele unul de altul... 

„„lar peste un an pornea spre /nsu/a coroanei-curcubeu 
marea expediţie a companiei de exploatare „Meta/ofon” 
organizată de Edmond Garlier şi datorită succesului 
căreia el deveni în curând unul din „Regii Aurului”. 

